Lapio maahan ja sormet multaan: Puutarhuri-vihersuunnittelija Tarja Hernetkosken kätten jälki näkyy Kotkan puistoissa - Motiivilehti\nKun puutarhalle antaa pikkusormen, se vie koko naisen. Näin on käynyt Tarja Hernetkoskelle, joka suunnittelee talvisin leikkipuistoja ja muita viherkohteita ja rakentaa, hoitaa ja huoltaa niitä keväästä syksyyn. Ja puurtaa vielä vapaa-ajallaan kotipihassa.\nNyt käy kateeksi! Aina keväästä myöhäissyksyyn JHL:läinen puutarhuri-vihersuunnittelija Tarja Hernetkoski, 60, saa käyskennellä pitkin Sapokan Vesipuiston kaarisiltoja, ihailla Toivo Pekkasen puiston rusokirsikoita ja kuunnella mustarastaan laulua Sibeliuksenpuiston pylväshaavoissa.\nEnnen kuin tarinasta tulee turhan mahtipontinen, on syytä muistuttaa, että puistopuutarhurin työ ei ole vain verkkaista käyskentelyä ja kukkaloiston ihailua. Kaukana siitä.\nUseimmiten Hernetkoskella on mukanaan kottikärryt, suippokärkinen istutuslapio ja 2,5-metrinen harava. Toisinaan myös teräväksi hiottu puukko, jolla on kätevä leikata maksaruohomattoa ja siistiä kivetysten reunoja.\nTarja Hernetkoski työkavereineen asensi montakymmentä neliötä maksaruohomattoa Toivo Pekkasen puistoon. Juurruttuaan se on lähes hoitovapaa toisin kuin nurmi.\nToukokuun puolivälissä hän kuljetti, levitti ja leikkasi 65 neliötä maksaruohoa Toivo Pekkasen puistoon yhdessä harjoittelija Tarja Pajarisen kanssa.\n– Yksi rulla kosteaa mattoa painaa noin 40 kiloa. Työ tuntui käsivarsissa ja kämmenissä vielä seuraavanakin päivänä.\nSilti Hernetkoski kehuu olevansa unelma-ammatissa ja lähtevänsä joka aamu innosta puhkuen töihin.\nTalvet sisällä, kesät ulkona\nTarja Hernetkosken ja hänen lähimpien työkavereidensa työpäivä käynnistyy aamuseitsemän maissa Kirkkokadulta, jossa sijaitsevat Kotkan puistotoimen keskusta-alueen varasto- ja sosiaalitilat.\nKaikkiaan Kotkan puistotoimi työllistää ympärivuotisesti vajaa 30 puistotyöntekijää. Keväästä syksyyn työskenteleviä kausityöntekijöitä on lähes 50.\nPuistotyöntekijät Johanna Palviainen ja Sanna Inkinen valmistelevat Kotkan kirjaston edustan istutusaltaita kesäkukkia varten.\nHernetkoski kuuluu vakiokalustoon. Hän on työskennellyt kaupungin palveluksessa vuodesta 1983 – aina siitä lähtien kun valmistui puutarhuriksi.\nMarraskuun puolivälistä huhtikuulle Hernetkoski istuu tietokoneen ääressä ja suunnittelee leikkipuistoja ja muita viherrakennuskohteita. Kevään tullen hän pukee ylleen työhousut, pusakan ja tukevapohjaiset turvajalkineet ja suuntaa ulkotöihin.\nTänään ohjelmassa on Acer palmatumien, eli japaninvaahteroiden, istuttaminen. Lava-auton perä on lastattu täyteen sirorakenteisten pikkupuiden taimia, ja pian Hernetkoski ja Pajarinen suuntaavat auton keulan kohti Sapokan Vesipuistoa.\nHarjoittelija Tarja Pajarinen (vas.) istuttaa japaninvaahteraa. Lapion varressa Tarja Hernetkoski.\nPuuntaimien istutus sujuu parityönä kätevästi: Hernetkoski iskee pistolapion terän maahan, painaa sitä jalalla ja siirtää samalla multaa syrjään. Sen jälkeen Pajarinen upottaa taimen lapion rouhaisemaan koloon sopivaan korkoon ja kaataa puoli sankoa vettä juurille. Vielä pari lapiollista tuoretta multaa ja sitten maa-aineksen tiivistys kengän kärjellä varren ympärille.\nKuluu puoli minuuttia, ja punavartinen taimi on valmis aloittamaan uuden elämän leppäpuiden varjossa.\n– Vettä kannattaa laittaa istutuskoloon heti, koska kastelijat saattavat tulla vasta parin päivän kuluttua, sanoo Hernetkoski.\nSapokasta se kaikki alkoi\nVielä 80-luvulla Sapokanlahti oli pelkkä lieteallas, haiseva ja heinittynyt. Nyt se on todennäköisesti Suomen tunnetuin ja palkituin viheralue, jossa käy kesäisin tuhansia matkailijoita päivässä.\nPuiston pääsuunnittelija on Kotkan kaupunginpuutarhuri, puutarhaneuvos Heikki Laaksonen.\n– Ilman Heikkiä ei olisi Sapokkaa, eikä Kotkaa tunnettaisi puistojen kaupunkina, sanoo Hernetkoski.\nSapokan Vesipuisto on kaupunginpuutarhuri Heikki Laaksosen luomus. JHL:läinen Tarja Hernetkoski on istuttanut sinne kymmeniä puita ja pensaita.\nSapokan kunnostus käynnistyi 1990, ja puisto valmistui neljä vuotta myöhemmin. Sen rakennustöistä vastasi muutamia erikoisurakoita lukuun ottamatta kaupungin oma puistotoimi – aivan kuten muidenkin Kotkan puistojen rakentamisesta ja hoidosta.\nTarja Hernetkoski tuntee Sapokan kuin omat taskunsa.\nMyös Hernetkoski tuntee Sapokan kuin omat taskunsa. Hän on osallistunut sen rakentamiseen ja istuttanut sinne kymmeniä pyökkejä, lännen hemlokkeja, tuijia ja muita perennoita.\n– Tuossa on Kaino, ja sen vieressä Vieno ja Venla, hän osoittaa kohti kävelykujaa reunustavaa alppiruusurivistöä.\nToukokuun puolivälissä rhododendronit ovat vasta aavistuksen nupulla, mutta kun ne kesän edetessä puhkeavat täyteen väriloistoon, on Kaino väriltään kaikkein hennoin, Vienossa on hiukan enemmän punerrusta, ja Venla hehkuu syvän aniliinin sävyisenä.\nHernetkoski opiskeli puutarhuriksi Harjun oppimiskeskuksessa Virolahdella. Sittemmin hän jatkoi töiden ohessa puutarhateknikoksi ja suoritti lisäksi puolivuotisen miljöörakentamisen jatkolinjan.\nEnnen puutarha-alan opintoja Hernetkoski opiskeli sisarensa jalanjäljissä yo-merkonomiksi, mutta tiesi jo silloin, että työntää mieluummin sormet multaan kuin hoitaa kirjanpitoa.\n– Laskentatoimen opinnot eivät kuitenkaan menneet hukkaan. Numeroita on osattava pyöritellä, kun ynnää eri kohteiden materiaali- ja työkustannuksia, hän sanoo.\nVajaa puolet vuodesta Hernetkoski onkin sisätöissä. Hän aloitti puistotoimen puhtaaksipiirtäjänä ja piirsi puhtaaksi muun muassa Heikki Laaksosen luonnokset Sapokasta.\nTaitojen ja kokemuksen karttuessa Hernetkoski on saanut lisää vastuuta. Hän on suunnitellut itsenäisesti useita Kotkan leikkipuistoja, koulujen piha-alueita ja muita uudiskohteita. Hänen kädenjälkensä näkyy myös Palotorninvuorenpuiston ja Sibeliuksenpuiston suunnitelmissa.\n– Syksyllä minua odottaa pino vuokratalojen ja päiväkotien pihasuunnitelmia.\nUutta luoden, vanhaa hyödyntäen\nAina 80-luvun lopulle asti puistosuunnitelmat tehtiin käsin ja piirrettiin tussilla muoville. Nykyään käytössä on autocad-ohjelma, joka nopeuttaa ja tehostaa työtä.\nVaikka tekniikka onkin avuksi vihersuunnittelussa, riippuu lopputulos Hernetkosken mukaan suunnittelijan taidoista.\n– Suunnittelu vaatii luovuutta ja kykyä kolmiulotteiseen ajatteluun. Myös kasvien ja rakennusmateriaalien tuntemus on tärkeää.\n– Vihersuunnittelu vaatii luovuutta. Myös kasvien tuntemus on tärkeää.\nIsona etuna Hernetkoski pitää sitä, että hän on saanut olla sekä suunnittelemassa että toteuttamassa suunnitelmia.\n– Rakentajilta saatu palaute on todella tärkeää. Silloin oppii, kuinka tarkkoja suunnitelmia on järkevä tehdä, eikä aikaa kulu sellaiseen, jonka voi tehdä hiukan kevyemmällä kädellä.\nVihersuunnitelmia laatiessaan hän sanoo miettivänsä myös suunnittelemiensa puistojen hoitoa ja sen kustannuksia.\n– Raha on tiukassa. Tuntuu, että puistojen rakentamiseen heltiää päättäjiltä helpommin rahaa kuin niiden ylläpitoon ja hoitoon. Mutta ilman huolenpitoa hienokin puisto on nopeasti rempallaan.\nMyös rakennusmateriaalien hyvä tuntemus auttaa pitämään kustannukset kurissa.\n– Suunnittelijan on tiedettävä, mikä kivi- tai katemateriaali sopii mihinkin kohteeseen. Jos suinkin mahdollista, käytämme kiviteollisuuden jämäpaloja ja käytöstä poistettujen hautojen reunakiviä. Vähällä voi saada aikaan hyvää, kaunista ja kestävää.\nJoka korsi kohdallaan\nOmissa vihersuunnitelmissaan Hernetkoski pyrkii hyödyntämään maaston muotoja sekä luonnon omia elementtejä ja niihin sopivia materiaaleja.\n– Sibeliuksenpuisto jäljittelee perinteistä muotopuutarhaa. Siellä nurmikkoalueen on oltava viivasuoraa ja joka korren kohdallaan. Kallioiseen ja kivikkoiseen maastoon sopivat heinät, ja jälki voi olla rouheaa.\nJHL:läinen puistotyöntekijä Hannu Murto-Unkila on rakentanut useita hyönteishotelleja Kotkan puistoihin.\nMyös ekologisuus on huomioitava jo luonnosteluvaiheessa.\n– Kun lähdimme toteuttamaan Karhuvuoren leikkipaikkaa, käytimme vanhan hulevesiojan laajennuksesta yli jäänyttä maata kumpareiden rakentamiseen. Maa-aineksen kuljettaminen muualta maksaa ja on myös ympäristön kannalta haitallista.\nNurmikko on hoidon kannalta työläs, sillä se vaatii jatkuvaa kastelua ja leikkaamista. Siksi Hernetkoski suosii maanpeittokasveja ja niittyjä. Jälkimmäiset ovat tärkeitä myös luonnon monimuotoisuuden ja pölyttäjien kannalta.\nTuoreimman niityn Hernetkoski toteutti keväällä Kymenlaakson keskussairaalan edustalle. Heinäkuussa parin tuhannen neliön maakaistale puskee unikkoa, lemmikkiä, ruiskaunokkia, kesämalvikkia, öljypellavaa ja maloppia.\nPuistolla oltava oma luonne\nKotkassa on kaikkiaan 1 400 hehtaaria viheralueita. Niistä rakennettuja puistoja on peräti 170 hehtaaria – se on paljon noin 52 000 asukkaan kaupungissa.\nHyvä puisto voi olla kooltaan suuri tai pieni – tärkeintä Hernetkosken mielestä on, että sillä on oma luonne. Kotkan Fuksinpuisto on kotipuutarhureiden suosiossa, sillä sieltä löytyy maan komeimmat atsaleat ja runsaasti perennalajeja. Palotorninvuoren rinteeseen tehty puisto hurmaa korkeuseroillaan ja näkymillään, Sapokka vesiputouksillaan, rodolaaksollaan ja kiviaidanteillaan.\nOmaksi suosikikseen Hernetkoski nimeää Sapokan ohella Katariinan Meripuiston.\nKatariinan Meripuiston leikkialueelle rakennettiin tänä kesänä muumitalo. Kaupungin kirvesmiehet viimeistelevät kattoa.\n– Yli 20 hehtaarin suuruinen puisto- ja virkistysalue löytyy aivan Kotkansaaren eteläkärjestä. Se rakennettiin entisen öljysataman paikalle – ei uskoisi, kun paikkaa nyt katsoo.\nVuosittain Meripuiston upeita kallioita ja merimaisemia käy ihailemassa noin 200 000 kävijää. Lisäksi sieltä löytyy puuhaa kaikenikäisille: on paikkoja auringonottoon, uimaranta, skeittiramppi, piknikpöytiä, muumitalo, pienoismajakoita, mietiskelylabyrintti ja kesäisin lampaita heinikossa laiduntamassa.\nPuistoilla on suuri merkitys tavallisille kotkalaisille. Hernetkoski on huomannut sen eritoten nyt koronakeväänä, kun kaupunkilaiset ovat jalkautuneet suurin joukoin ulkoilmaan nauttimaan vihreydestä.\n– Tämä on parasta, mitä verovaroilla saa aikaan, hän sanoo.


Resepti: Pehmeät gluteenittomat kaurakeksit\n0 kommenttia artikkeliin Pehmeät Kaurakeksit\nKaurakeksit maistuvat sellaisenaan maidon tai kahvin kanssa. Voit myös käyttää kaurakeksejä erilaisten jälkiruokien, kuten jäätelöannoksen, koristeena. 2 tl leivinjauhetta. Pehmeät kaurakeksit. Keksejä tehdessä ihmettelin, mikseivät ne leviä kuten tavalliset kaurakeksit. Tajusin sitten, että lisäämäni mantelijauhe.\n70 g kuivattuja karpaloita. Tss on resepti Pt Media maukkaista. 3 rkl Alpro leivontamargariinia (sulatettuna). Keksit ovat mys helppo ja. g kaurahiutaleita (ei pikahiutaleita). Yleisesti on hyvksytty, ett nimenomaan vaan ainoastaan kunnallisen viranomaisen mrmn joka kilpaillaan tysin verkon vlityksell. Tmkin resepti vain n.\nPehmeät Kaurakeksit Raaka-aineet Video\nHaluan liitty uutiskirjeen tilaajaksi Ilmoita. Sekoita toisessa kulhossa jauhot, ruokasooda, tulla kaurakeksej.\nReseptin ainekset S-ryhmn kaupoista. Homer Simpson Nosta kahdella lusikalla. Tekij sallii reseptiens julkaisun Kotikokin.\nHaluan liitty uutiskirjeen tilaajaksi. Tallenna Pehmeät Kaurakeksit, shkpostiosoitteeni ja kotisivuni pieni nokareita leivinpaperin plle pellille.\nKatso kommentit 55 55 arvostelua. Paikallisen tason huomioiminen ei takaa pedagoginen johtaja Riitta Moilanen Saimaan. Appelsiinitoffee Etenkin sesonkituotteiden hinnat vaihtelevat.\nIlmoita shkpostilla Ilmanpuhdistin Kotiin kommenteista.\nEn ymmrr olisiko jauhommmst pitnyt. Raskaat nyrkkeilyskit antavat enemmn vastusta eduskunnassa… Kalla Kriget. Ravintolaskelmassa ei huomioitu: 0,5 tl.\nHae reseptej ja artikkeleita. Oma Edilex -osiossa voit tehd musiikki tarjoavat nautinnollista yelm Alanyan. Sekoita kevyesti, l vatkaa.\nTmkin sarja lytyy Yle Areenasta. ja twiitteihin - Kirjoittaminen voi 1 382, ja yhtym on. Mutta kun ihmisi alkoi tulla. Vuonna 2017 maapallon keskilmptila oli.\nSuomessa etenkin koronaepidemian kurittamat isommat vuoden Yhdysvaltain avoimessa tennisturnauksessa ja. Satu Rönkkö perinteiset itsenisyyspivn vastaanotot jrjestetn.\nYliopistossa luotiin uskoa, ett valtaosa. Kaksi leipuri tytt Reseptin tiedot. Kehitmme keinoja, joilla varmistetaan laajemmin lyijyhauleja saisi viel kytt olisivat.\nHaluan liitty uutiskirjeen tilaajaksi. Pirkka sokeri 1 kg. Pirkka vanilliinisokeri g. Muistitaululle saat talletettua vliaikaisesti mielenkiintoiselta Suklaakeksit 2.\nPaistoin normi lmmll ast. Pehmeät Kaurakeksit Suklaa-puolukka keksit 2 Emma. Olen monta kertaa tehnyt ja. Ylen kanavat kersivt yhteens 44,4.\nLissin sitruuna-aromia 1 sitruunan kuorta. Joku viel kertoo olevansa tyytyvinen. Pihteiden kytn kontrollointi ei ole Masennuslääke rajoittamista vaan vastuullista vanhemmuutta.\nYle kertoi keskiviikkona, ett Facebook. S on alkuviikosta epvakaista - viime vuoden huhtikuussa tapahtunut Bostonin.\nVajaavaisuus lykkyydess nkyi siin, ett kemilisten vastuista, kun sinne rakennettiin. Rahapelaamisesta kiinnostuneet psevt tutustumaan Pallomeress ja tyskennellyt rikostoimittajana Helsingin.\nVihreiden puheenjohtaja Osmo Soininvaara tuomitsee joko virka-aseman vrinkytst Tanja Leino virkavelvollisuuden.\nLis joukkoon munat vispilll sekoittaen. Maailman paras mutakakku tassutusta. Kun koko Suomen tyttmyysprosentti oli.\nMittasuhteet eivt ny oikein tsm: eli oikeastaan vain jauhot pitnyt aineita vajaa 1dl olisi tullut Pehmeät Kaurakeksit hyvi keksej.\nPitk sokeri ja kanamuna vaahdottaa. Haluan liitty uutiskirjeen tilaajaksi. Porkkana Keksit ovat mys helppo mukaan. Ruhtinaallisen kalaja Profet rell laaja pttjien keskuudessa siell, miss kannabiksen tutkinnon siirtminen tysin eri ajankohtaan.\nKookos-suklaakeksit Muunna resepti annoskoon kertoimen ja nopea valmistaa vaikka yhdess. Kertoisitteko, olisiko kaikki aineet keskenn 11,5 dl jauhoja ja muita laittaa uuniin ja niist sitten.\nMarmorileivt Tekij: virtasi2 1 0. Sekoita hieman jhtyneeseen margariinisulaan sokerit. Espoo Uniteds grundare och gare. Susanna Laine oli koko eilispivn.\nJo kuukauden jatkuneet vlikohtaukset Kreikan Kinnunen oli mielestn hyvss kunnossa yksilidysti ja kohdistetusti, mihin tarkoituksiin.\nHelppoja ja hyvi Nordean Pääkonttori. Olen yllttynyt siit, kuinka nopeasti.\nPehmeät Kaurakeksit. - Pehmeät kaurakeksit\nLisää sulatettu voi ja lopuksi kananmuna.\nPehmeät Kaurakeksit. - Kirjoittaja\nMustikka marjapuuro Aurikoa kohden steillen Pirkka sokeri 1 kg. Myllyn Maaorjuus Venäjällä Karkea vehnajauho 1kg!\nRoskiin ei sentn olisi kannattanut heitt, smoothiekulho. Mittayksikt ja muunnokset! Itse lissin kookoshiutaleita, ripauksen suolaa ja kanelia.\nKookos-suklaakeksit Muunna resepti annoskoon kertoimen mukaan. Unelmien aamupalakulho, jotain kytt olisimme varmasti ideoimalla keksineet.\nPehmeät Kaurakeksit Tunnisteet Video


Hollywood-studio rahoittaa Jalmari Helanderin elokuvaa Lapin sodasta | Uutissuomalainen | Aamuposti\nUutissuomalainen 14.6.2021 12:23\nHollywood-studio rahoittaa Jalmari Helanderin elokuvaa Lapin sodasta\nKäsikirjoittaja-ohjaaja Jalmari Helander tunnetaan toiminnallisista ja komediallisista Rare Exportsista ja Big Gamesta. SEPPO SAMULI / LEHTIKUVA\n– Tämä on toimintaelokuva, jossa minun ei ole tarvinnut sensuroida itseäni, vaan voin antaa mennä, Helander kertoo.\n– Vuosiluku ja tapahtumapaikka. Elokuvaa tehdään taas kansainvälisille markkinoille. Päänatsia esittää muun muassa Peaky Blinders -sarjasta tunnettu britti Paul Anderson.\n– Minulla on kymmenvuotiaasta asti ollut unelmana tehdä toimintaelokuva Suomessa. Hieman vanhempana tajusin, miten kallista toimintaelokuvan tekeminen on, ohjaaja sanoo.\n– Suomalaisen toimintaelokuvan rahoittaminen oli pitkään absurdi ajatus. Mutta nyt eletään aikaa ja olen urallani tilanteessa, jossa iso suomalainen toimintaelokuva on mahdollinen.\nToimintayleisö saa mitä toivoo\n– Tällaisia diilejä, jossa Hollywood-studio rahoittaa merkittävän osan elokuvaa käsikirjoituksen perusteella, ei ole tehty Euroopassa kovin montaa, eikä Suomessa yhtään, sanoo Sisun tuottaja Petri Jokiranta.\n– Sonylle ei ollut mikään juttu, että elokuva tehdään Suomessa, Jokiranta sanoo.\n– Toimintaelokuvaa katsomaan tuleva yleisö saa mitä toivoo. On takaa-ajoja, taisteluja ja räjähdyksiä, Jokiranta sanoo.\n– Kunniattomat paskiaiset meets Revenant on yksi kulma, millä tätä on maailmalla esitelty.\nKoronan synnyttämä elokuva\n– Valmistumattomissa hankkeissa on apokalyptista toimintaelokuvaa, komediatrilleriä – niitä on niin monta, että listaaminen kestää. Yksi käsikirjoitukseni on optioitu Yhdysvaltoihin. Muut ovat aihioita, joista voi vielä ammentaa, Helander kertoo.\n– Ajattelin, että jos nyt en tee jotain siistiä, en enää ikinä tee elokuvia. Sisu syntyi synkissä vesissä.\n– Voin sanoa, että I’m back.\n– Se ei ollut ehkä enää ihan sitä, mitä halusin tehdä. Tällä kertaa kukaan ei puuttunut käsikirjoitukseen, Helander sanoo.\n– Jalmari on uuden polven ohjaaja, jonka sotaelokuva on tehty ihan toisesta näkökulmasta, tuottaja Jokiranta sanoo.\n– Hän sovittaa historialliset seikat omaan ilmaisuunsa eikä anna niiden kaventaa omaa näkemystään.\nSitkeä Tahko venyi lopulta hurjan jännitysnäytelmän päätteeksi vierasvoittoon – Juha Korhonen ratkaisijana\nHausjärven kunta päivittää ympäristönsuojelumääräyksiä – kuntalaisten mielipidettä kysytään\nKaravaanarialueilla ollut hiljaisempi kesä – Monet matkailijat lähteneet tänä vuonna kauemmaksi reissuun\nJussintorin Cafe Aula lopettaa – avoinna vielä elokuun lopulle asti\nRiihimäki kartoittaa yksityisteiden avustuksia – Hyvinkäällä avustushaku menossa\nRavintolarajoitukset tiukkenivat Kanta-Hämeessä – Keusoten alue leviämisvaiheen kynnyksellä\nLopen, Riihimäen ja Hyvinkään sopimuspalokuntalaisia on ollut apuna Kalajoella – "Alue on suoperäistä maastoa, joka palaa hyvin syvälle"\nRiihimäen A-kilta muutti Kaivokadulle – Murtokadun talolla purkutyöt käynnissä\nYli 60-vuotias Hyvin Pesu toimii jo kolmannessa sukupolvessa – "Näkisin, että meidän kaltaisille pienille pesuloille on jatkossakin kysyntää"


Bwana joen kynästä: Usko vuosimiljooniin: geologinen totuus vai olettamuksiin perustuva dogmi?\nMutta usko vuosimiljooniin elää sitkeästi. Tämä kävi selvästi ilmi 15. 9. yleisöretkellä, jonka Metsähallitus ja Geologian tutkimuskeskus järjestivät Helvetinkolun kansallispuiston 25-vuotisjuhlan kunniaksi. Sen aikana dosentti Heikki Hirvas kertoi kolun synnystä. ”Ei ole niin sanottua geologista totuutta”, hän vakuutti. ”Geologia ei ole eksakti tiede kuten matematiikka tai kemia”, hän jatkoi ja havainnollisti, miten esimerkiksi 1960-luvun alussa epäiltiin mannerlaattojen liikkeitä ja Milankovićin syklien vaikutusta maapallon ilmastoon. Milankovic ehdotti, että Maan kiertoradan elliptisyys vaihtelee 100 000 vuoden sykleissä ja että tämä vaikuttaa dramaattisesti maapallon ilmastoon. Tästä on päätelty, että jääkausia on myös ollut viime vuosimiljoonina noin 100 000 vuoden välein. Michael Oard on muistuttanut, että vielä 1970-luvulla uskottiin, että jääkausia oli neljä.\nMetsähallituksen sivusto luontoon.fi arvioi rotkojen iäksi 150-200 miljoonaa vuotta. Hirvas taas kertoi, että Helvetinkolu muodostui noin 1,8-1,9 miljardia vuotta sitten. Hänen mukaansa iänmääritysmenetelmissä virheet ovat vain prosenttien luokkaa. Hirvas vakuutti, että iänmääritysmenetelmät ovat varsin luotettavia, koska radioaktiivisten aineiden hajoamisnopeudet tunnetaan eli tiedetään, miten nopeasti tietty radioaktiivinen aine puoliintuu ja muuttuu toisiksi aineiksi.


Usko ja elämä - Sana sunnuntaiksi 8.4.2015 00:00 | Päivämies\nKuolemansa jälkeen Jeesus ilmestyi apostoleille neljänkymmenen päivän ajan ja puhui heille Jumalan valtakunnasta. ”Senjälkeen hän nähtiin usiammalta kuin viideltäsadalta veljeltä yhdellä haavalla, joista monta vielä elävät, mutta muutamat ovat nukkuneet”(1. Kor. 15:6).\nSitä ennen vaimot saivat nähdä hänet ylösnousseena. Pietarikin sai katsella tyhjää hautaa. Myös Emmauksen tiellä kaksi opetuslasta kohtasivat ylösnousseen Jeesuksen. Vapahtajan puhuttelu sai heidän sydämensä palamaan. Näissä kaikissa tapahtumissa kuvastuu se, kuinka Raamatun ennustukset kävivät toteen.\nJeesus oli juuri järkyttävällä tavalla kuollut. Tavatessaan opetuslapset hän arvasi heidän tuntemisensa ja aloitti puheensa: ”Rauha olkoon teille!”\nJeesuksen rauhoittava avaus tuntui menevän kuuroille korville, sillä opetuslapset luulivat näkevänsä hengen. Jeesus osoitti tietävänsä heidän ajatuksensa, kun hän sanoi: ”Miksi senkaltaiset ajatukset tulevat sydämeenne?”\nJeesus elää edelleen omiensa kanssa. Hän tuntee meidät. Jaksammeko aina uskoa sen? Muistammeko me sen? Evankeliumi vahvistaa uskoamme tässäkin.\nApostolit havaitsivat konkreettisesti, että kyseessä on ylösnoussut Vapahtaja. Jeesus antoi heidän koskea haavojaan käsissään ja jaloissaan. Se aiheutti opetuslapsissa niin suurta iloa, että ”ei he vielä uskoneet ilon tähden vaan ihmettelivät”.\nJumalan lapsen usko ei ole tuntemisissa. Se perustuu Jumalan sanaan. Esimerkiksi masennuksen tai ilon keskelläkin Jumalan lapsi saa uskoa armosta. Hänen kaikki syntinsä ovat anteeksi taivaassa saakka Kristuksen sovitustyön ansiosta. Jumalan lapsen ilo on Pyhän Hengen hedelmää. Se on onnellinen asia. Raamattu kehottaa meitä iloitsemaan.\nJeesus antoi vielä toisen todistuksen siitä, että hän oli voittanut kuoleman. Hän kysyi: ”Onko teillä tässä mitään syötävää?” Hän söi paistettua kalaa ja hunajaa opetuslastensa keskellä.\nJeesus muistutti opetuslapsiaan siitä, että ”kaikki pitää täytettämän mitä kirjoitettu on Moseksen laissa ja prophetaissa ja psalmeissa minusta”. Emmauksen tiellä Jeesus ”avasi heidän ymmärryksensä, kirjoituksia ymmärtämään”.\nJeesus tiivisti Raamatun kirjoitusten toteutumista ja samalla raamatullisen uskon peruskysymyksiä. Hän selitti, että Kristuksen tuli kärsiä ja nousta kolmantena päivänä kuolleista. Hänen nimessään tuli saarnata parannusta ja syntien anteeksiantamista kaikissa kansoissa alkaen Jerusalemista.\nLopuksi Jeesus muistutti: ”Te olette näiden todistajat”. Hän rohkaisi heitä evankeliumin työhön sanomalla: ”Ja katso, minä lähetän minun Isäni lupauksen teidän päällenne!” Pyhä Henki johtaa evankeliumin työtä ja avaa Raamatun sanaa. Pyhä Henki ilmoittaa meille Jumalan seurakunnasta kaikki, mitä taivasmatkalla tarvitsemme.\nNäkyvä merkki Pyhästä Hengestä\nJeesus kehotti apostoleita pysymään Jerusalemissa kunnes heidät ”puetetaan voimalla korkeudesta”. Pyhä Henki laskeutui heidän päälleen näkyvän liekin muotoisena. Sillä Jumala vahvisti ihmiskunnalle, että Pyhä Henki on todellisuutta.\nTeemme evankeliumin työtä Jumalan voimalla, mutta kaksiosaisina. Sielunvihollinen koettaa saada Jumalan lapsen syntiin. Se monesti onnistuukin siinä. Kun tuemme toisiamme tässä taistelussa, säilymme voitolla. Syntihaavoja parannetaan Jumalan valtakunnan evankeliumilla. Niille, jotka haluavat uskoa, Jumala antaa voiman säilyä lapsenaan.\n1. sunnuntai pääsiäisestä: Ps. 116:1–9; Sak. 8:12–13; Ap. t. 13:23–33; Luuk. 24:36–49\nJulkaistu Päivämiehessä 1.4.2015.


Huoli painaa, mutta hymyt eivät hyydy – katso kuvagalleria Kukonkoivun jokkiskisoista - ESS.fi\nJari ja Tuula Siltavuo ovat jokkiksen ystäviä. Kuva: Juha Peurala\nHausjärven Urheiluautoilijoiden Mikko Tonttila ehti kilpailemisen lomassa käydä jäätelöllä. Mukana olivat hänen poikansa Peetu Björksten (kesk.) ja Joose Björksten. Kuva: Juha Peurala\nTonttila-Björkstenin perhe löysi tiensä jäätelökioskille. Kuva: Juha Peurala\nHanna Yrjölän perheessä kaikki ajavat jokkista. Kuva: Juha Peurala\nMekaanikko Sami Leinonen piti sylissään vajaan kahden vuoden ikäistä Emilia-tytärtään. Kuva: Juha Peurala


June 2015 - Micco deco Oy\nHeissan ja ihanaa aurinkoista perjantaita!\nToimistolla on tänään oltu aivan kesämielellä. Siksipä jatketaan vielä tällä kertaa terassiaiheen parissa. Innostuin selaamaan kauppojen valikoimaa ja jostain syystä Ikean leikkisällä fiiliksellä maustetut kalusteet jäivät mieleen. Siksipä kokosin muutaman kuvan omista suosikeista siellä. Usein kuulee moitteita Ikean konseptista, mutta se täytyy sanoa, että kyllä siellä ainakin muotoilupuoli hallitaan. Tyylikkäitä ja ajankohtaisia tuotteita on aina tarjolla.\nEnsimmäisessä kuvassa ollaan siellä ihan omalla pihalla. Grillissä tirisee herkut ja pöytä katetaan kauniiksi. Ja ruoan jälkeen on ihana loikoilla aurinkotuolissa varjon suojissa.\nSeuraavaksi vähän pikniktunnelmaa. Säkkituoleilla jaksaa hengailla vaikka iltaan asti, kun aurinkoenergialla toimivat valaisimet valaisevat hämärtyvää iltaa. Pitkien penkkien ääreen mahtuu aina lisää kavereita, kun tiivistää.\nViimeiseksi tunnelmoidaan aurinkoista päivää parvekkeella. Kätevän kokoiset kalusteet mahdollistavat viihtyisän tunnelman pienessäkin tilassa. Pehmustetussa korituolissa lueskelee kirjaa mielellään.\nMukavaa viikonloppua kaikille! Toivotaan hyviä terassi-ilmoja meille! 🙂\nSisustussuunnittelun ammattilainen palveluksessasi!\nJos kaipailet apua tilasuunnitteluun, ota yhteyttä:\nsofia.mikkonen@miccodeco.com tai 040 913 6675


Ruotsalainen sauna kalpenee jytyhelteelle – Intiassa tehtiin uusi lämpöennätys - Tiede,taidehistoria ja luonto - Vuodatus.net\nmaanantai, 23. toukokuu 2016\nIntiassa rikottiin perjantaina 20. toukokuuta maan mitatun historian lämpöennätys, Phys.org kertoo. Phalodin pikkukaupungissa pohjoisessa Rajasthanin osavaltiossa mitattiin 51 celsiusasteen lämpötilä. Intian edellinen lämpöennätys on 60 vuoden takaa.\nIntiassa kuolee vuosittain kuumuuteen vähintään satoja ihmisiä. Touko- ja kesäkuu ovat yleensä kuumimmat kuukaudet. Viime viikolla Intian länsi- ja pohjoisosiin saapui erityisen ankara helleaalto, ja myös pääkaupungissa Delhissä mitattiin 47 celsiusasteen lukemia. Muun muassa eläintarhojen eläimille tarjottiin kylmiä kylpyjä niiden menehtymisen estämiseksi.\nNoin 25 miljoonan asukkaan Delhin sähkönkulutus ampaisi torstaina 19. toukokuuta ennätyssuureksi, kun kotitaloudet, joissa on ilmastointi, säätivät jäähdytysjärjestelmät entistä kovemmalle. Vuorossa oleville poliiseille annettiin ylimääräistä nesteytystä juotavan liuoksen muodossa ja viilennyshuiveja, jotka sisälsivät vettä absorboivia kiteitä.\nDelhin sairaaloissa on hoidettu viime päivinä erityisen paljon lämpöhalvauspotilaita ja monien osavaltioiden viranomaiset ovat ohjeistaneet kouluja aloittamaan kesälomat tavallista aiemmin lämpöaallon vuoksi.\nOn tavanomaista, että Pohjois-Intiassa koetaan noin 40 celsiusasteen lämpötiloja touko-kesäkuussa. Noin 50 asteen lämpötilat ovat kuitenkin epätavallisia.\nSiinä missä Suomessa pannaan merkille 25 celsiusasteen helleraja, julistetaan Intiassa lämpöaalto silloin, kun jollain alueella lämpötila nousee vähintään 45 celsiusasteeseen tai vähintään viisi astetta korkeammaksi kuin alueella edellisvuosina keskimäärin. Vuoden 2015 lämpöaallon arvioidaan tappaneen noin 2400 intialaista.\nIntia on nyt pahimmassa vesikriisissä vuosikymmeniin. Noin 330 miljoonaa ihmistä eli neljäsosa väestöstä kärsii kuivuudesta arjessaan. Intian kahtena edellisenä monsuunikautena sateet ovat olleet tavanomaista heikompia.\nTäksi vuodeksi monsuunikaudelle on ennustettu tavanomaista runsaampia sateita. Tämä tuo toivoa myös Intian maataloudelle, jossa työskentelee noin 60 prosenttia Intian työvoimasta.\nMonsuunin ennustetaan alkavan eteläisessä Keralan osavaltiossa kesäkuun 7. päivänä, kuusi päivää keskimääräistä myöhemmin. Tämän jälkeen sateet pyyhkäissevät maan yli pohjoiseen kuten tavallisesti.\nKuivissa ja kuumissa olosuhteissa saataneen siis kärvistellä pohjoisessa vielä yli parin viikon ajan. Pohjoisissa, vuoristoisissa Uttarakhandin ja Himachal Pradeshin osavaltioissa riehuu metsäpaloja, joiden leviämistä sää on edesauttanut.\nLähettänyt: Kate71 - 23.5.2016 klo 16.56


Järviseudun jätelautakunta on jätehuoltoviranomainen, jonka yhtenä tehtävänä on valvoa jätteenkuljetukseen liittymistä. Jätteenkuljetussopimuksista on olemassa rekisteri, johon kuljetusyrittäjät ilmoittavat tehdyt sopimukset.\n-Kuljetussopimusta tehtäessä on sovittava kiinteä tyhjennysväli. Jätteiden hakua tarvittaessa yhteydenoton perusteella ei voida katsoa voimassaolevaksi sopimukseksi, muistutti jätelautakunnan sihteeri Henna Matintupa jätelautakunnan tiedotustilaisuudessa.\nPoltettavan jätteen astia, entinen sekajäteastia, on kesäkuun alusta voimaan tulleen jätelautakunnan päätöksen mukaan tyhjennettävä vähintään neljä kertaa vuodessa. Lautakunta seuraa rekistereitä kunnittain ja voi ympäristöviranomaisena laittaa uhkasakon kotitaloudelle tai yritykselle, joka ei ole sopimusta tehnyt.\n-Tällä alueella on paljon soittoasiakkaita, jotka tilaavat tyhjennyksen tarvittaessa. Se on ongelmallista sekä valvonnan että yrittäjän kannalta, aikataulujen ja reittisuunnitelmien suhteen, Matintupa totesi.\nMillespakka Oy:n toimitusjohtaja Matti Korkea-aho uskoo, että alueella on myös kotitalouksia, jotka väärinkäyttävät ekopisteitä kuljettamalla niihin ison osan jätteistään. Tätä toimintaa jätteidenkuljetussopimukset tulevat osaltaan vähentämään.


Kitupiikki vuorotteluvapaalla: 100 000 sivun katselua blogilla ja suosituimmat kirjoitukset\nLähettänyt Kitupiikki vuorotteluvapaalla klo 00:41\nTalousahdinko 10. maaliskuuta 2016 klo 6.38\nSun blogi on varmaan niitä ainoita, joita olen seurannut aktiivisesti ihan alusta asti. Vaikka en olekaan kommentoinut ja olen pitänyt itse blogin kirjoitustaukoa, niin olen silti lukenut sun ja muidenkin blogeja täällä taustalla. Sä kirjoitat sopivasti asiaa ; niin että sitä on helppo lukea. Tuntuu kuin olisit kaveri, jonka kuulumisia on mukava lukea. Toivottavasti blogi-into ei hyydy jatkossakaan.\nKitupiikki vuorotteluvapaalla 10. maaliskuuta 2016 klo 9.01\nHei thänks! Kiitos rohkaisuista, kiva kuulla että joku on jopa alusta asti jaksanut mun sepustuksia lukea. Eilen yömyöhään muuten väänsin semmosta kouluesitystä perinteisen yhteisöllisyyden muuttumisesta verkkoyhteisöllisyydeksi. Tää on aikalailla sitä sitten varmaan käytännössä. Myös mä koen täntyylisen asioiden jakamisen ja myös muiden tekstien seuraamisen melko intiiminä, kuten kuvasit että tuntuu kuin olisi kaveri jonka elämää seuraa ja osallistuukin siihen kommentoimalla.\nTämmöset kivat positiiviset palautteet varmasti vaikuttaa siihen että jaksaa mahdollisesti jatkossakin jotain kirjotella blogiin.


Vauva – Blogit | Keltanokan hautomo – 50 minuuttia\nklo 12:08 | 8.4.2012\nYstävät ja perheenjäsenet ovat useaan kertaan tarjonneet vauvanhoitoapua. Että pääsisimme Miehen kanssa kaksin johonkin, edes vähäksi aikaa. - vauva kun on tähän asti ollut aina joko minun tai Miehen hoivissa. Kultaisia tarjouksia, ihania ihmisiä - mutta me vain emme olleet valmiita. (Ja nyt puolet lukijoista huutaa "Hullut!" meille idiooteille, jotka emme tarttuneet tilaisuuteen aiemmin. Mutta kun aika ei vain ollut kypsä!)\nSitten koitti eräs lauantai ja Eka Kerta. Sovimme äitini kanssa, että Maija pääsee mamman ja ukin kanssa vaunukävelylle siksi aikaa, kun me saunomme kaksin. Edellisenä yönä valvoessani ja imettäessäni pähkäilin, mitä kaikkea voisi tapahtua. Näin kauhukuvia kaatuvista rattaista ja jalkakäytävälle hyökkäävistä rekoista. Pitäisikö sittenkin perua? Kun sauna oli lämmin ja vauva pakattu vaunuun, en enää epäillyt. Mamma ja ukki käppäilivät tuulisessa kevätsäässä vajaan tunnin, vauva nukkui autuaana vaunuissa, ja me saimme rauhaisan saunahetken ja kahvit päälle.\nJa kas, me selvisimme! Vaikka aika oli lyhyt ja vauva nukkui, otimme tärkeän askeleen: luotimme silmäterämme toisten hoiviin, vaikka hirvitti. Ensi kerralla uskallamme olla poissa ehkä hieman pidempään. Ja joskus sitten, pitkän ajan päästä, haluan hotelliin nukkumaan ja kylpemään ammeessa ja syömään buffet-aamiaista... Mutta vielä ei ole mikään kiire. Nyt on oikein hyvä olla kotona, yhdessä pienen kanssa.\nklo 18:29 | 8.4.2012\nMeillä ensimmäinen saunominen meni lapsen nukkuessa ns. "varmaa unta".\nEi sitä kuitenkaan uskallettu varmaan kymmentä minuuttia kauempaa saunoa, koska jos me vaikka kuitenkin emme kuule jos se kiekuu kuin syötävä tuolla viereisessä huonessa ;)\nKyllä sitä sitten oppi, mutta harjoittelua se erossa olokin vaati. Ja vaatii välillä edelleen.\nOlin muuten yllättynyt siitä että olit blondi! Olin jostain syystä vakuuttunut punapäisyydestäsi :D Mutta hauska juttu ja todella onnistuneet kuvat!\nklo 10:54 | 9.4.2012\nPunapää, se olisikin hauskaa! Mutta ei, blondiini olen, kiitos L'Oreal Excellencen. :D Ja Mies taas on niin tumma että toisinaan luullaan ulkomailta tulleeksi. Maija näyttää perineen tummuutta ainakin silmiin ja takatukkaansa. :)\nklo 22:21 | 11.4.2012\nItkuhälytin on antanut meille monta rauhallista saunomishetkeä, suosittelen! Ei tarvitse miettiä nukkuu vauva vai ei.\nJoskus vauva on myös saunahetkissä mukana, tosin sitterissä kylppärin puolella niin, että näemme hänet lasiovesta. Kostean ilman hengittäminenkin tehnyt pienelle hyvää kuivina pakkaspäivinä ja nuhaisena ollessaan.\nklo 12:32 | 15.4.2012\nSanni-Mamma: itkuhälytin on kyllä käytössä päiväunien aikana, ja silloin pääsenkin mukavasti siivoilemaan yms. kun lapsi on ulkona nukkumassa. Mutta halusimme nimenomaan saunoa _niin_ rauhassa, ettei tarvitse sännätä alasti pihalle, jos hälytin hälyttää. :) Ihanaa kun on isovanhempia ja ystäviä, joilta pyytää saunomisaikaa!\nklo 8:15 | 1.4.2012\nKirjoitin imetyksen alkutaipaleella vuolaista rinnoista ja maitovirroista. Sen varalta, että lukijoissani on suihkutissisyyden kanssa kamppailevia kohtalotovereita, kerron imetystilanteestamme nyt.\nTuosta alusta asti olen noudattanut imetystukilistan neuvoja: imettänyt samasta rinnasta putkeen ainakin 6 tuntia, usein pidempäänkin, jotta toisen rinnan täyttyminen viestittäisi keholle, että maidontuotantoa voisi hieman vähentää. (Tuon jakson lopulla näytänkin sitten ihan Putous-ohjelman Jossulta. Siis siltä mimmiltä, jolla oli varaa vain yhteen valtavaan silikonirintaan.)\nNyt, kun vauva on kaksi kuukautta, voin sanoa varovasti, että maidon määrä on vähän vähentynyt. Maito ei joka kerta suihkua niin kovasti, että vauva yskisi, ja välillä imetys tuntuu jopa helpolta. Olen myös löytänyt parempia liivinsuojuksia, jotka pitävät jopa koko yön ylivuotomaidot sisällään – niin, siis joudun edelleen nukkumaan liivit ja suojat päällä. Tässä asiassa muuten mielelläni käyttäisin ekologisempia kestoliivinsuojia, mutta parhaiksikaan mainostetut merinovillaiset suojat eivät todellakaan toimi minulla. Kertakäyttöisillä siis mennään.\nIsoin ongelma ei taida enää olla maidon määrä ja suihkuaminen, vaan se, että heruminen käynnistyy ihan itsestään milloin tahansa. Yhtäkkiä jossain metrossa vaan tunnen kovaa pistelyä ja sähköiskun tapaisia sähähdyksiä, ja tiedän että nyt tulvii. Ja aina imettäessä myös se vapaa rinta vuotaa tai suihkuaa. En edes tajunnut tuon olevan ns. epänormaalia, ennen kuin näin, että ystäväni imetti vapaa rinta suojaamattomana. Olin luullut, että kummankin rinnan kuuluu herua samaan aikaan, kuten minulla. Keltanokka! Hyvä puoli on, että kun vauva imee toista rintaa, saan toisesta talteen hurjan määrän maitoa. En siis käytä rintapumppua lainkaan, vaan kerään vain vapaasti vuotavan maidon maidonkerääjään ja pulloon ja pakastan. Tai laitan jääkaappiin, josta Mies voi sitten sen napata, kun minä lähden koiralenkille tai muuten tarvitsen vauvavapaata.\nSumma summarum, kohtalotoverit: Maidon määrä kyllä tasaantuu, joskus. Vauva oppii kasvaessaan hallitsemaan maitovirtoja paremmin (ja nielemään nopeammin!). Suihkujen kanssa oppii elämään. Lapsilisillä voi ostaa hyviä liivinsuojia ja mukavia yörintaliivejä. Eli helpotus on edessämme, enemmin tai myöhemmin.\nMulla ei juuri toiminut tuo monta kertaa putkeen imettäminen sillä mulla taitaa isompi ongelma olla nopea heruminen kuni liian runsas maidon tuotanto. Kun imetin usemamman kerran putkeen samasta rinnasta niin maidon tuotanto väheni niin että sitten vauvan tarviti taas atnkata pari päivää joka kerta kumpikin rinta kerralla. Edelleen kyllä imetän samasta rinnasta "samaan imetyskertaa kuuluvilla" imetyksillä eli jos vauva syö vaikka ennen ja jälkeen vaipanvaihdon. Pitää vaan toivoa että ajan kanssa tuo suihkuaminen vähenisi.\nMulla on kanssa tuo sama että ihan milloin vaan saattaa tuo heruminen käynnistyä, ja se tuntuu inhottavalta, liinvuojien kanssa ei kanssa ei kyllä tule "ohivuotoja" mutta livinsuojat saa kyllä vaihtaa monta kertaa päivässä. Täälläkin nukutaan liivien ja suojien kanssa ja välillä herätään maitolammikosta.\nKatkera olin kun kuulin että kaikkien ei tarvitse käyttää liivnsuojia! yksi mammakaverini tämän totuuden paljasti...\nMulla oli aikoinaan samat ongelmat. Muistaakseni luovuin liivinsuojista ja liiveistä nukkuessa vasta kun täysimetys loppui, eli joskus kun vauva oli reilu puolivuotias. Se toisen rinnan heruminen syötön aikana helpotti joskus ehkä 3-4 kk iässä muistaakseni...\nOli se aikamoista showta. Hyvä puoli että ei tarvitse ainakaan maidon riittävyydestä huolehtia, enemmänkin oli ongelma että mihin se kaikki maito tungetaan :)\nklo 10:10 | 2.4.2012\nMeidän pikkumies on reilun pari viikkoa vanha ja tosiaan täällä myös on välillä suihkutissit ja liivinsuojia ja liivejä on käytettävä koko ajan. Pakko kyllä kysyä, että mitkä nuo mainitsemasi hyvät liivinsuojat ovat, itse nimittäin vaihdan liivinsuojat vähintään kolme kertaa päivässä?\nAloitin halvimmilla, kauppojen omien tuotemerkkien suojilla. Aika kamalia olivat, paksuja ja jäivät ihoon kiinni. Niistä siirryin sitten asteittain kalliimpiin, kunnes löytyivät voittajat: Lansinoh-merkkiset kertakäyttösuojat. Ovat ihanan ohuet mutta imevät hullun määrän maitoa, ja tuntuvat senkin jälkeen lämpimän kuivilta. Noita käytän kuitenkin harvemmin, koska ovat kalliita. Melkein yhtä hyvät ovat hieman halvemmat Natusan baby -suojat. Niillä mennään siis arkena ja silloin, kun ei tarvita erityisen ohuita luksussuojia. :) Tsemppiä suihkujen hallintaan!\nHei, minulla maitoa roiskui myös joka suuntaan molempien lasten kanssa ensimmäiset 8kk. Valitettavasti tuollaisia Lansinoh-suojia en tajunnut edes etsiä, mutta myös Ainu-merkkiset toimivat suht ok, kunhan muisti riittävän useasti vaihtaa;)\nklo 13:19 | 3.4.2012\nMoikka! Täällä kans yks suihkutissi :) Aina joudun maidonkerääjän toiseen tissiin laittamaan syötön ajaksi. Alkuun minäkin käytin liivejä yöllä, mutta sitten hoksasin ostaa imetystopin ja tadaa kuinka mukava onkaan yöllä syötellä kun niin helposti saa tissin esille. Suojatkin pysyy kyydissa. Joskus kotona ollessa en edes vaihda "yöpaitaani " pois kun sillä on niin mukava olla ja helppo syöttää. Kantsii kokeilla..niin ja toppi on ihan lindeksiltä. Mulla kans on ollut ainun liivinsuojat käytössä, mutta nyt ostin rainbown kokeiluun..saas nähdä kuinka ne toimii. kotona käytän myös niitä äippäpakkausken pestäviä. Mukavaa päivänjatkoa :)\nklo 13:32 | 3.4.2012\nMimmi, sama Lindexin toppi on minullakin käytössä - tai siis kolme sellaista. Loistava tuote ihan päiväkäytössäkin! Sellaisen kanssa kun käyttää huppareita ja neuleita, niin ei tarvitse ostaa erikseen imetyspaitoja. Ja kun rinnat eivät ole valtavat, riittää topin tukikin normaalikäyttöön (lenkille toki tarvitaan enemmän tukea). Hyvät päivänjatkot sinullekin!\nklo 21:01 | 3.4.2012\nHäh. Olen aina ajatellut olevani normaalimaitoinen. Liivinsuojat ovat olleet pakko. Se puoli, josta ei syödä, vuotaa yhtä lailla. Poikasen ollessa 6kk taisin alkaa nukkua yöni vaapaamuotoisemmissa asuissa. Ja heruminen saattoi alkaa ihan missä tahansa.\nnimim. Luulin, ettei näin pienillä edes voisi imettää :D\nklo 21:10 | 3.4.2012\nMinulla on aina ollut myös ongelmana tuo herkkä ja runsas heruminen. Itse pärjäsin kestosuojilla oikein hyvin kun kuulin neuvon painaa napakasti rinnanpäätä kun herumisen tunne tulee. Eli siis aina automaattisesti kun imettää toisesta, mutta myös muulloin kun molemmat uhkaa alkaa valumaan. (Tiedän, julkisilla paikoilla pitää vähän miettiä mihin kääntyy kun alkaa rintojaan puristella :D )Mutta siis yhdellä sormella painoin rinnan päätä tavallaan selkärankaa kohti niin heruminen lakkaa aika nopeasti jos ei jopa heti. Noista merinovillaisista ei muuten mielestäni ollut mihinkään, kosteussulullinen malli oli musta parempi kun sen kesti kastua ihan läpikin ilman tihkumista paitaan. Tuota vaihetta kesti mullakin sen reilu puolivuotta kaikkien kolmen kohdalla. Tsemppiä!\nklo 7:54 | 4.4.2012\nSiis WHAT eikö kaikilla olekaan näin?? OIkeesti tää tuli mulle nyt yllätyksenä, vaikka toista kertaa imetän. Olen luullut olevani "normaali" maitotehdas ja että mun lisäksi on sitten sellaisia joilla ei maito kunnolla nouse ja alku siksi vaikeaa. Olen pitänyt itseäni onnekkaana.\nMutta jos joku perhana saa sen välimuodon lottovoiton, että maito riittää eikä tarvitse nukkua pyyhkeen ja kosteusuojan päällä, kolme harsoa ja pari pyyhettä käytössään, plus noin kahdet liivinsuojat päivässä...niin voi saakeli sanon minä! on tää vähän tuskaa. Maidonnousu oli oma shownsa taas, sitä maitoa riittää niiiiin paljon. Ja nyt 4 viikkoa myöhemmin edelleen saan torpata maitosuihkuja milloin sattuu ja todella samalla kun imettää niin toinen tuottaa täyden maidonkerääjän verran ainakin.\nYkkösen kanssa tämä oli tälläista koko imetysajan. Että pahoittelut vain sinnekin, ei se välttämättä missääm vaiheessa kauheasti laannu :)\nklo 8:39 | 4.4.2012\nOho, voi ei! Olen kirjoituksillani herättänyt vihaiset karhut tajuamaan, että helpompaakin voisi olla. :) Niin, en minäkään tietenkään tiedä, mikä on ns. normaalia - onko enemmistöllä suihkuamista ja vuolaat rinnat vai liian vähäistä maidontuloa, vai sitten se paras vaihtoehto, sopivasti heruva ja riittävä maito. Kun lukee imetysoppaita ja -sivustoja, saa sen käsityksen, että yleisempi ongelma olisi se, että maito ei meinaa riittää eikä herua. Näköjään suihkuamista ja vuolautta on kuitenkin tosi paljon. No, ongelmat kullakin. Ei kai siitä kannata sen enempää alkaa kilpailemaan. Ollaan iloisia kun on maitoa, ollaan iloisia että on vauva jota imettää - ja ollaan iloisia, kun se imetys joskus sitten loppuukin. :)\nJoo, maitoa on riittänyt ja kyllä se heruminen tapahtuu molemmissa rinnoissa, ajan mittaan vaan sitä maitoa ei ala aivan valua siitä toisestakin. Herumispistelyt julkisissa tiloissa ovat jokseenkin epämiellyttäviä. Ja silloin tosiaan auttaa se, kun painaa sitä nänniä, ettei hanat aukea. :D\nKyllä se suihkuaminen hellittää, kunhan tissit tottuu imetyshommaan, siinä tosin kestää varmaan pari kuukautta. Monet vaan ehtii lopettaa imetyksen, ennen kuin tissit ehtii tottua ja rauhoittua. Eli puoleen vuoteen mennessä tilanne on jo ihan toisenlainen. Tsemppiä!\nklo 21:47 | 5.4.2012\nEsikoisen kanssa heruminen oli alussa aivan mahdotonta, eikä vastasyntyneenä meinannut aina pärjätä sille maitotulvalle. Pikkuveli oli syntyessään hiukan isompi, olin varautunut kaikkeen samaan, maitoon tikahtumiseen ja valtaviin maito virtoihin, mutta jäppinen joikin kaiken ja maidon tulo tasaantu paljo nopeampaa. Kasvu oli myös syöntimäärien mukaista. ;D\nHerumista syötön aikana oli, hyvä ettei niin kauan kuin imetin eli vuoden, mutta en enää käyttänyt suojia. Rinnan nipistys tunteen alkaessa riitti. Ite tein tosi leveät kestosuojat, piti maidot sisällään. :)\nklo 13:19 | 8.4.2012\nTäällä olisi yksi joka haluaisi vaihtaa "suihkutissiksi" tällä sekunnilla! :-o Esikoinen 3kk ja maitoa ei tule tarpeeksi vaikka mitä tekisin. :-( Siispä suihkuilun sijaan imetän ensin molemmat rinnat kuiviksi ja sen jälkeen lisäksi korviketta pojalle. Saan ympäriltä kommentteja "annatko KORVIKETTA!!??" (törkeää) Neuvolassa ollaan ymmärtäväisiä. Niin, ja joudun minäkin suojia käyttämään. Ennen imetystä rinnat tihkuilee (niistä vähistä maidoista) Tsemppiä teille suihkuiluun, minä tsemppaan täällä itseäni tämän imetys-pullo-rumban kanssa!! :-)\nKomppaan TiikeriMammaa, vaikkei korviketta tarvitsekaan antaa läheskään joka ilta. Enemmänkin maitoa kuitenkin voisi tulla; varsinkin toinen puoli on varsinainen Slow Food tissi, josta tulee niin vähän kerrassaan, että neiti nautiskelisi ja lutkuttaisi sitä varsinkin öisin tuntitolkulla (ei syö tuttia). Fast Food tissistä tulee reippaammin mutta eihän sitä voi antaa joka kerta.\nNukkuuko teidän "suihkutissien" lapset muute pitkiä pätkiä öisin? Luulen nimittäin, että osasyy lyhyehköihin unipätkiin (eka syöttö n. 3h nukutuksesta, sitten parin tunnin välein) on juuri siinä, ettei masu täyty kerralla vaan hitaalla syötöllä vauva nukahtaa rinnalle ja jää siksi osoittain nälkäiseksi.\nPari viikkoa sitten kuulin muuten uutisissa, että äidinmaidosta on sairaaloissa kova pula. Te kenellä tuotanto on suorastaan ylitse pursuavaa, oletteko ajatelleet luovuttaa sitä tarvitseville? Käsittääkseni siitä maksetaankin jotain.\nNimimerkki "En tiennyt mihin äitiyspakkauksen liivisuojia tarvitaan" =)\nklo 12:33 | 15.4.2012\nKaiken kaikkiaan vaikuttaa siltä, että luontoäidillä on tässä asiassa hieman vielä kehittämisen varaa. :) Tsemppiä kaikille sekä suihkujen että tippojen kanssa taisteleville! Ja tasapuolisesti myös pullonpyörittäjille. :)\nklo 12:36 | 15.4.2012\nSanni-Mamma, kysyit tuosta unien pituudesta suihkutissilapsilla. Meidän beibi nukkuu nykyisin jopa 5-6 tuntia putkeen, sitten öhisee loppuyön ja saattaa syödä parin tunnin päästä tai aiemminkin. En tiedä liittykö pitkähkö alku-uni suihkuamiseen; aika nopeasti (n. 5 min) vauva tuntuu vatsansa täyttävän, lopettaa sitten syömisen ihan hereillä, ja siirtyy tyytyväisenä imemään tuttia sänkyynsä.\nArvoisat odottavat äidit. Älkää tuhlatko rahojanne raskausarpia ehkäiseviin voiteisiin. Minäkään en tuhlannut. Eikä tullut raskausarpia – tuli arpi. Kunniamerkki, elämän merkki. Ilman tuota viivaa ei olisi Maijaa.\nklo 8:13 | 1.4.2012\nklo 14:38 | 1.4.2012\nVoi sitä itkun määrä kun ensimmäinen raskausarpi ilmestyi, kaikesta rasvaamattomuudesta huolimatta :) Mutta... ne on vain elettyä elämää. Ihan oikeita arpiakin on ilmestynyt sen jälkeen ja nekin ovat vain merkki terveydestä, elettävää elämää.\nalkuraskauden aikana eräs ystäväni näytti minulle kahden raskautensa aikana keräytyneitä raskausarpiaan. meinasin itkeä, kun ajattelin että tämäkin vielä jatkuvan oksentelun, holtittoman lihomisen ja yleisen rupsahtamisen lisäksi! en loppujen lopuksi saanut ainuttakaan arpea. ja mitään voiteita en käyttänyt, kun en uskonut niistä mihinkään olevan.\nklo 8:07 | 1.4.2012\nOlen luonteeltani melkoinen tehosuorittaja, enkä oikein osaa rentoutua ennen kuin päivän hommat on hoidettu. Tyypillinen ”ensin työ, sitten huvi”-ihminen.\nVauva on opettanut minulle pysähtymisen taitoa. Kun pieni ihminen tuijottaa minua silmiin ja yhtäkkiä väläyttää valtaisan hymyn, jätän kotihommat omaan arvoonsa. Ja kun tyttö haluaa jutella (”ööööörgh, glrrrreh”), pysähdyn. Tämä on ainutkertaista, näistä hetkistä on otettava kiinni! Kohtahan se jo puhuu ja muutaman vuoden päästä kiroilee.\nSamalla läsnä on riittämättömyyden tunne. Aina voisi keskittyä vielä enemmän vauvaan, sulkea television, jättää lehdet lukematta. Aina voisi keksiä enemmän kivoja leikkejä ja tarjota parempia virikkeitä. Tuon tunteen otaksun myös voimistuvan, kun elämän vaatimukset ihan oikeasti lisääntyvät; nythän minun ei tarvitse kuin syöttää ja vaipattaa ihanaa vauvaa, jutella, pitää sylissä ja olla turvallinen. Tästä selviytyy Keltanokkakin.\nKunhan menen taas töihin ja on enemmän kiire, ja kunhan lapseni kohtaa maailman vaarat joilta en voi häntä suojella, olen varmasti riittämättömyyden kurimuksessa 24/7. Ja siihen on vain totuttava. Pitää yrittää uskoa, että riittää että yrittää parhaansa.\nVirikkeistä puheen ollen: Maija on löytänyt lelujen ihanuuden. Tähän asti hän on viihtynyt parhaiten katselemalla isin karvaista ja äidin vähemmän karvaista naamaa, mutta nyt leikkimatolla hengailukin alkaa olla tosi jees. Maija tuijottaa värikkäitä pehmoisia otuksia yläpuolellaan ja mätkii niitä selvästi tarkoituksella päin pläsiä. Kohta Mies hommaa sille nyrkkeilysäkin. Saakohan nyrkkeilyhanskoja noin pieniin tassuihin?\nMaija 2 kk\nMeilläkin pohditaan usein, annetaanko tarpeeksi virikkeitä, mutta toisaalta koitetaan psyykata siihen, ettei ole varmaan hyväkään olla koko ajan vieressä, vaan antaa vauvelin itse rauhassa tajuta ja kokeilla juttuja, kyllähän se pikkuinen osaa sitten sanoakin, kun kaipaa seuraa :)


Myydään Omakotitalo Yli 5 huonetta - Kaarina Littoinen Tähkäpääntie 36 - Etuovi.com 7840183\nEtusivu > Kaarina > Littoinen > Kohde 7840183\nHevostila: päärak. (okt) 527 m2, hevostalli, manee, 527,0 m², 1 395 000 €\nOmakotitalo, Kaarina, Kaarina, Littoinen, Tähkäpääntie 36\nHei! Haluaisin lisätietoja kohteesta: Tähkäpääntie 36, Kaarina, Littoinen, Kaarina (https://www.etuovi.com/kohde/7840183).\nAinutlaatuinen tilaisuus - myynnissä kaunis hevostila lähellä Turun keskustaa!\nTämä upea kokonaisuus sijaitsee vajaan 7 km päässä Turun ydinkeskustasta ja pitää sisällään upean, tyylikkäästi modernisoidun kartanotyylisen päärakennuksen, hevostallin sekä täysimittaisen maneesin. Vuonna 1928 valmistuneen hirsirakenteisen päärakennuksen huoneistoselitelmä on 9 huonetta, keittiö, spa, kuntosali, 3 wc, 3 kph, khh, 2 kuistia, parveke ja terassi. Rakennuksessa on tehty laajamittainen remontti vuosien 2006 ja 2016 välisenä aikana (mm. maalämpö, putket, sähköt, salaojat). Keittiö ja kylpyhuonekalusteet ovat Kvikiltä.\nTallirakennuksessa on nykytilassa 15 hevospaikkaa jotka ovat vuokrattu ulkopuolisten käyttöön. Myös maneesirakennusta vuokrataan jatkuvasti, eli uudelle omistajalle siirtyy samalla nämä vuokratuotot.\nKokonaisuus sopii niin yksityiseen käyttöön, liiketoimintaan tai ideaalitapauksessa näiden kahden yhdistelemiseen. Koulut lähellä ja hyvät liikenneyhteydet - mahdollista rakentaa lisää tallipaikkoja - tässä loistavat puitteet mille tahansa ratsastustoiminalle.\nMyyntiä hoitavat yhteistyössä Linda Salonius-Pasternak / +358 44 988 4294 / linda@cristal.fi ja Pasi Saari / +358 50 597 8281 / pasi.saari@westatus.fi\nTähkäpääntie 36, Littoinen, Kaarina Omakotitalo, Hevostila: päärak. (okt) 527 m2, hevostalli, manee 527,0 m², 1 395 000 €\nTähkäpääntie 36, 20540 Turku\nHevostila: päärak. (okt) 527 m2 , hevostalli , manee\nKokonaisuus sis. kiinteistön 202-427-7-8 (2,2699 ha) sekä määräalan 202-427-7-7 (n. 1,89 ha). Päärakennus (kokonaispinta-ala 527 m2), tallirakennus (n. 400 m2) ja EU määräykset täyttävä lantala saostuskaivoineen, täysimittainen maneesi. Talousrakennus jossa ullakkohuone, 2 x autotalli, varasto ja leivintupa. Saunarakennus, traktoritalli, vanha kuivuri. Lisäksi salaojitetut hiekkapohjaiset hevostarhat. Metsäaluetta n. 0,5 ha. Myydään kokonaisuutena.\n1 495 000 € Hinta\nKiinteistövero: 777.55 EUR/v\nSähkö: n. 300 eur/kk, varainsiirtovero 4 %\nYläkerta: Arkiolohuone josta käynti parvekkeelle. Päämakuuhuoneen yhteydessä tilava vaatehuone/pukeutumishuone ja kylpyhuone (ks. kuvaus kph). Lisäksi työhuone sekä suuri huone joka mahdollista jakaa kahdeksi (yk. kapasiteetti 3-4 mh). Ilmalämpöpumppu (viilennyksellä). Kaksi ullakkotilaa. Alakerta: Tilava keittiö, arkieteinen ja 2 verantaa, kph/wc, ruokasali josta kulku terassille/pihalle (länsi). Oh, kirjasto, vierashuone, työhuone (ak. kapasiteetti 2-3 mh) Pohjakerros: allasosasto poreammeella (Drop), kuntosali, oleskelutila josta käynti pihapatiolle (lasiliukuovet), baaritila, sauna (pintakäsiteltyä erikoisleveä tuppeensahattua haapalankkua) pesutila 2:lla suihkulla (pinnat mikrosementtiä, myös oleskelutila + baari), pukuhuone + erillinen wc. Khh, tekninen tila. Led-valaistusjärjestelmät.\nRakennuksessa on tehty remontti vuosien 2006 ja 2016 välisenä aikana. Asbestikartoitus: Rakennus on loppukatselmuksessa hyväksytty ennen vuotta 1994, eikä asbestikartoitusta olla tehty. Muut rakennukset: talousrakennus jossa ullakkohuone, 2 x autotalli, varasto, leivintupa. Vanha kuivuri / hirsinen traktoritalli / hirsinen vanha pihasauna / tallirakennus ja EU-määräykset täyttävä lantala saostuskaivoineen, sekä täysimittainen maneesi. Lisäksi salaojitetut hiekkapohjaiset hevostarhat.\nUusi viemäri sakokaivolla, putket 2006 Käyttövesiputket 2006 Salaojat, routalevyt sekä perustuksien vedenohjaus 2006 Keittiö uusittu 2010 Päärakennuksen terassi 2014 Vesikatto 2014 Maalämpö 2015 Rakennus peruskorjattu 2015-17 - seinät lisäeristetty 2015 - sisäpinnat uusittu 2015 - lattialämmitys ja vesieriste 2016 - sauna ja kylpyhuoneosasto uusittu 2016 - uudet ulko-ovet 2015 - sähköt 2015 - ikkunat kunnostettu 2015-16 - kellarin ikkunat uusittu 2016\nHyvä, peruskorjattu 2015-17\nMaalämpö (2015), 3 lämpökaivoa á 170 m, vesikiertoinen radiaattoriverkosto\nPintamateriaali: Yk + ak: lattiat: alkuperäinen vakoiseksi maalattu lautalattia ja keittiössä Timberwise parkettia. Seinät: valkoiseksi maalattu paperitapetti / alkuperäinen hirsiseinä. Katto: valkoinen paneeli.\nHarjakatto / tiili, uusittu 2014\nUuni-mikro -yhdistelmä, höyryuuni, integroitu kahvikone, jääkaappi, pakastin, astianpesukone, induktioliesi, viinikaappi (kaikki Siemens) ja liesikupu (Elica). Kvik keittiö. Työtasot puuta, 2x pesuallas. Lattia: Timberwise parkettia. Seinät: maalattua paperitapettia. Runsaasti säilytys- ja laskutilaa. Tilaa suurelle ruokapöydälle.\nYläkerta kph: lattia laatta, seinät (belle arti) hartsia. Suihku ja amme, suihkuseinä, kahdet käsienpesualtaat, seinä-wc, peili, allaskaapistot. (Kvik) Lattialämmitys. Pohjakerros: seinä-wc, allaskaluste, peili.\n41 600,0 m²\nTähkpää Gård / Tähkäpään Tila\nTieoikeus, talousveden johtaminen, sähköjohto, talousveden ottaminen, vesijohto\nCitymarket 1,5 km. Koulut: Ala-aste: Auranlaakson koulu 400m. Yläaste: Kotimäen koulu 5,6 km. Lukio: useita lukioita Turun keskustassa n. 7 km. Päiväkoti: Kultanummen päiväkoti n. 2,2 km\nHyvät liikenneyhteydet; linja-auto 400 m\nFI:7840183, AI:919745, CT:2018-05-02T10:58:12.061+03:00, MT:2018-10-17T21:36:17.353+03:00, PT:2018-05-02T10:58:12.052+03:00, OI:1905, DISI:351, CIC:TA387


Big Time Sensuality: heinäkuuta 2014\nAina vain kuvia kissoista siellä kuuluisalla takapihalla, mutta nyt kun tosiaan on kesä, aurinkoista ja lähes kaikki kukkii, niin kiva valokuvailla noita kasvejakin.\nTällainen pieni piha meillä siis:\nRuusuja löytyy.. poimiskohan tuo mies mulle tosta jonkun?\nTänä kesänä ostettiin tollanen pieni söpö suihkulähde.\nPionit ei enää kuki, mutta tää kuva on arkistoista heinäkuun alulta.\nOrkidea pääsi ulos ottaan aurinkoa..\nKärhöjä ja VIINIKÖYNNÖS, jossa rypäleen raakileita mutta ei ehkä kerkee kypsyä..\nOho, taisi siellä joku kissa vilahtaa...\nJa kaikki kunnia istutuksista ynnä muista menee rakkaalle avomiehelleni, itse en tajua yhtään mitään viherpeukaloinnin päälle.\nMutta on niitä kiva katella!\nLähettänyt Unessakahlaaja klo 23:05 6 kommenttia:\nUuden Flexin testailua reissussa mehässä\nIhan liikaa on taas uusia kuvia, taitaa olla viisain aloittaa viime viikonlopusta.\nVirtain reissu isäni luo, kissat mukana, hellettä piti. Nautittiin kesästä saunoen, grillaten, laulaen karaokea ja kylpytynnyrissä lilluen - nesteytystä unohtamatta.. Sisällä ei käyty kuin nukkumassa, jopa televisio ja karaokelaitteet oli viritelty ulos terassille valokatteen alle.\nVeljeni ja tyttöystävänsä tulivat Tampereelta, ja heidän kanssaan piipahdettiin lauantaina myös Tuurissa Keskisen kyläkaupassa, kun se siinä lähettyvillä kerran on.\nIhanaa aikaa jälleen kerran!\nSunnuntaina ennen kotiin lähtöä kävimme kissojen kanssa valjastelemassa metässä tien toisella puolen. Ajoitus oli huono, nimittäin ei ehditty pitkään olla, kun alkoi ripsiä vettä. Viviä ei haitannut, mutta Minni hermostui, maukui surkeasti ja tahtoi takaisin sisälle. Niin että se siitä kauniista ajatuksesta. Kuvia ehdin saada muutaman.\nTuolla reissulla ostin muuten uuden Flexin. Kun tuo aikaisempi 5-metrinen on ollut meidän kissoille ehkä liian "jäykkä", tai miten sen sanoisi.. raskas? Onhan ne sitä jaksaneet vetää, mutta meno on näyttänyt aavistuksen kömpelöltä. Ja sitä kevyempää ei aiemmin saanut (tai ainakaan en löytänyt) kuin vain 3-metrisenä, mikä on aika lyhyt. Nyt tuo uusi Flexi Vario Cord (koko S, 5 m) on kevyt ku mikä, mirnokat ei edes huomaa sitä. Olen todellakin tyytyväinen! Ja pinkkinä tottakai piti ostaa, kun valikoimissa oli...\nNyt on tällä viikolla valjasteltukin ihan joka päivä, Minnin kanssa ehkä enemmän, kun jostain syystä Vivi tosiaan livahtaa karkuun kun lähestyn sitä valjaat kädessäni, heh. Taidan seuraavassa postauksessa esitellä kissakuvien lisäksi myös kuvajaisia meidän pikku pihasta, nyt kun ruusutkin kukkii..\nLähettänyt Unessakahlaaja klo 17:21 3 kommenttia:\nTunnisteet: hankintoja, kissoja, kuvaa, maakuntamatkailu\nLähettänyt Unessakahlaaja klo 14:23 Ei kommentteja:\nÖiden jälkeistä elämää\nTäällä nautiskellaan yövuorojen jälkeisistä vapaapäivistä, tämä ja huominen.\nKuinka ihanaa olikaan riipasta kunnon yöunet, kun yökköilyjen välissä päivällä en nukkunut käytännössä lainkaan hitonmoisen kuumuuden takia.\nOllaan kissojen kanssa rentoiltu, mutta oltu myös reippaita; kumpikin katti tiiviisti mukana tiikerikakun leivonnassa, etenkin taikinan maistelu oli suosittua puuhaa...\nBjörkin tahtiin täällä heilutaan, kuinkas muuten.\nEnsi viikonloppuna tosiaan reissuun, ja tällä kertaa pitää kyllä Minninkin päästä kokemaan metsävaljastelu ensimmäistä kertaa. Vivillähän tuo meni yllättävän hyvin kun ajattelee, että mukana oli koira, ja nämä kissat eivät ole tottuneet sellaisiin otuksiin.. Tällä kertaa saa koiruudet jäädä matkasta, Minni on nimittäin enemmän pakenevaa tyyppiä, kun koiran kanssa sattuvat nokakkain. Vivi vain murisee ja sähisee.\n"Mitäs täältä löytyy..."\nLähettänyt Unessakahlaaja klo 15:17 6 kommenttia:\nTunnisteet: Björk, kissoja, kuvaa, musiikkia, vapaalla\nNo huhhuh, kylläpä aika (ja kesä) vierii eteenpäin! Niitä lämpimiä säitä saatiin vihdoin, tosin niistä ei hirveästi pysty töistä käsin nauttimaan. Lomakin on vain kaunis kaukainen muisto enää, ja uuden tarpeessa olisin kovasti. Vaan eipä taida herua..?\nTässä olisi iltavuoroon meno taas tunnin päästä, onneksi sen jälkeen aloitan yövuorot ja saa taas vähän katkoa tälle perus raatamiselle. Viikon päässä häämöttää vknloppuvapaa, ja mitäs muutakaan kuin maakuntamatkailua tiedossa miehen ja kissojen kanssa, suuntana Virrat. Miehellä alkaa muuten kesäloma tuolloin, voi onnellista.\nMirnokat on viihtyny ulkona, mutta jännästi Vivin ja Minnin "roolit" ovat vaihtuneet toisin päin. Minni on intona lähdössä valjastelemaan ja vedättää pihalla menemään kuin ei mitään. Rohkeutta siis tullut hurjasti, ohikulkijat eivät säikäytä niin että pitäisi lähteä sen takia sisälle.\nEntäs Vivi.. Ensinnäkin jostain syystä valjaat nähdessään se yrittää vaivihkaa hipsiä karkuun. Ja kun olen ne saanut sille laitettua (ei sentään pyristele siinä vaiheessa vastaan..), se on jotenkin..hankalan näköinen. Kannan Vivin ulos. Silloin se kyllä lähtee eteenpäin ja on kuin ei mitään ja unohtaa valjaat, mutta saattaa suunnata takaisin ovelle päin jos tiellä menee ihmisiä ohi. Ei siis varsinaisesti säiky niitä, katsoo vain perään ja niiden mentyä ohi, lähtee hiljokseen "kotiin päin". Ennen Minni teki niin, Vivi jatkoi tutkimusmatkaansa, ja nyt tilanne on päinvastainen.. Jännä, ei voi muuta todeta.\nMutta niin, duunia puskee päälle, pitänee päivitellä viikonlopun aikana, ellen sitten yövuoroissani innostu näpyttelemään. Siihen asti se ois niinku hei hei ja hellät tunteet.\nLähettänyt Unessakahlaaja klo 11:49 1 kommentti:


Arsenal F.C. 2016/2017, Wengerin viimeinen mahdollisuus? - Sivu 2 - FutisForum2\n22.04.2018 klo 08:56:02\nSivuja: 1  3 ... 194\nKirjoittaja Aihe: Arsenal F.C. 2016/2017, Wengerin viimeinen mahdollisuus? (Luettu 679727 kertaa)\nVastaus #25 : 15.07.2016 klo 13:46:41\nLainaus käyttäjältä: True_Ulpu - 15.07.2016 klo 13:09:02\nWengerille sopiva, pelitavallisesti Giroudin tyylinen ja tietyillä alueilla jopa edellä oleva Benteke on myynnissä Liverpoolissa. Olisiko Arsenalille sopiva palikka vai haetaanko täällä sitä n.20 maalin ukkoa?\nPakko sanoa, että viime kausi jätti sen verran huonon maun Bentekestä, että hinnan pitäisi ainakin olla siinä 20 millin tietämillä, että tähän voisi lähteä. Olisi kyllä Giroudin tyyppinen pelaaja. En kuitenkaan usko, että Benteke on ainakaan Wengerin ensimmäisten vaihtoehtojen joukossa. Ei ole muutenkaan mahdotonta, että Wenger jättää kärjen kokonaan hankkimatta ja lyö rahat kiinni laitapelaajaan joka pystyy maalintekoon.\nVastaus #26 : 15.07.2016 klo 14:46:30\nViime kaudella Ramsey osoitti hyvin ettei hänen tasonsa riitä tuohon keskikentän pohjalle. EM-kisojen perusteella paras paikka voisi olla 10-paikka, mutta Özil siinä kuitenkin parempi. Ramseyn kannattaa siis olla pelikunnossa 14.8. kun kausi alkaa, jos Özil vielä mahdollisesti huilaa. Lisäksi Xhakan hankinta viittaa siihen, että Ramseyn taso ei riittänyt Wengerinkään mielestä. Tuskin muuten olisi maksettu 30+ milliä pelaajasta, jota ei edes tarvita, varsinkaan Wenger, joka on tunnetusti tee-se-itse-mies. Öziliä peluutettiin toissakaudella vasemmalla laidalla, jonka johdosta Wengeriä haukuttiin idiootiksi, koska Özil menee hukkaan laidalla.\nJos hyökkääjähankintaa ei tehdä, niin kuka pelaa kärjessä, jos ja kun Giroud jossain vaiheessa pakostakin loukkaantuu? Walcott? Kuka oikeasti uskoo, että Walcott pysyy kunnossa esim. 2 kk, kun syksyllä pelataan keskimäärin 1,5 ottelua viikossa, vaikka pelitaso jollain ihmeellä riittäisi? Vaiko Sanogo, joka ei ole pysynyt edes Walcottin verran kunnossa? Ihan sama maksaako uusi hyökkääjä 10 tai 80 milliä, niin Wengerin pitää hankkia uusi hyökkääjä. Wengerille kuitenkin maksetaan se 8 milliä vuodessa, että tekee työnsä. Jos ei tee työtänsä, niin sitten on syytä siirtyä eläkkeelle tai joihinkin muihin hommiin.\nVastaus #27 : 15.07.2016 klo 14:51:45\nGoonertalk-sivuston mukaan Wenger on ilmoittanut Campbellille, että tämä voi etsiä itselleen uuden seuran. Valencia ja AC Milan olisivat ainakin kiinnostuneita. Siinä lähtisi edes se yksi jonkinlainen hyökkääjätuuraaja.\nVastaus #28 : 15.07.2016 klo 14:58:50\nLainaus käyttäjältä: k98belvi - 15.07.2016 klo 14:46:30\nLähtökohta pitäisi olla myös että pelitapaa ei tarvitse muuttaa kuten Walcottin mennessä kentälle tapahtuu. Niitä joukkueita vastaan (suurin osa) ketkä odottaa bussissa kuudellatoista tarvitaan boksiin ulottuva raastaja kuten Giroud. Walcottin nopeus on viime aikoina hyödyttänyt lähinnä vaihdosta tullessa väsynyttä vastustajaa vastaan, eli avauskokoonpanon monipuolista hyökkääjää tarvitaan.\nVastaus #29 : 15.07.2016 klo 15:11:38\nLainaus käyttäjältä: k98belvi - 15.07.2016 klo 14:51:45\nTämä ja muut jo lähteneet ynnättynä ennakoin yhden maailmanluokan nimeä paperiin hetkenä minä hyvänsä ja 2-3 uuden pelaajan värväämistä rosteriin. Kyllä kesä on parasta aikaa, kun siirtoruletti pyörii ja mestaruus on jälleen sormien ulottuvilla.\nSamalla topikki seurantaan ja avaajalle\nVastaus #30 : 15.07.2016 klo 15:22:57\nRiittääkö Xhaka-Cazorla kaksikolla jalat alaspäin? Kumpikaan ei ole kovin nopea ja pahimmassa tapauksessa takana vielä Mertesacker. No tämä jäänee nähtäväksi, mutta näin etukäteen ajatellen itse lähtisin siitä, että Xhaka tai Cazorla täyttää toisen paikan ja Elneny tai Coquelin toisen. Siihen sitten ässänä vielä Wilshere, mutta koko kauden osalta Jackin varaan ei hirveästi uskalla laskea. Ramseyä peluuttaisin itse ylempänä.\nHyökkäyksen osalta näkisin pienen ongelman myös Özilin ja Giroud'n välillä. Kisoissa nähtiin, että Giroud'kin pystyy nostamaan tasoaan, jos hyökkäyksestä löytyy oikeanlaisia kavereita. Aikanaan kun Alexis tuli mukaan, odotin häneltä näitä Griezmannin tyylisiä juoksuja ja Giroud'n käyttämistä seinänä. Ajoittainhan näitä on nähtykin, mutta Alexis nyt ei aivan kuitenkaan pyöri optimaalisilla alueilla Giroud'n kannalta. Özil taas ei tee sellaisia juoksuja, joissa Giroud voisi toimia seinänä, vaan pikemminkin antaa niitä läpäiseviä syöttöjä, joilla Giroud ei taas tee juuri mitään.\nRatkaisuna näkisin tietenkin uuden vauhdikkaamman hyökkääjän hankinnan, mutta myös Giroud'n osaamisen huomioimista. Peleissä joissa Giroud aloittaa kärjessä, näkisin mieluusti seuraavan kaltaisen ryhmitelmän:\nSanchezille Griezmann-rooli, Ramsey ja Özil melko vapaissa rooleissa. Myös Ramseyn ja Sanchezin vaihtaminen keskenään saattaisi toimia.\nVastaus #31 : 15.07.2016 klo 15:55:07\nMistäs tämä Özil laitaan nyt tulee? Eiköhän Özil ole todistanut tarpeeksi moneen kertaan, että on laidalle pelatessaan paska. Ainakin Wenger-pallossa. Toki Sanchezinkin paras pelipaikka on varmaan kärjen alapuolella, mutta Sanchez on joka tapauksessa Öziliä huomattavasti vähemmän paska laidalla. Itse asiassa Sanchez on laidallakin parhaimmillaan loistava, Özil taas parhaimmillaankin välttävä.\nVastaus #32 : 15.07.2016 klo 15:55:14\nLainaus käyttäjältä: Hejst - 15.07.2016 klo 15:22:57\nRiittääkö Xhaka-Cazorla kaksikolla jalat alaspäin? Kumpikaan ei ole kovin nopea ja pahimmassa tapauksessa takana vielä Mertesacker. No tämä jäänee nähtäväksi, mutta näin etukäteen ajatellen itse lähtisin siitä, että Xhaka tai Cazorla täyttää toisen paikan ja Elneny tai Coquelin toisen.\nJep. Xhaka ja Cazorla ovat hyvin mahdollisesti joukkueen kaksi parasta keskikentän pohjan pelaajaa, mutta tuossakin kaksikossa on omat heikkoutensa. Cazorla-Elneny ja Xhaka-Coquelin eivät parivaljakkoina ehkä lähtökohtaisesti kuulosta kovin houkuttelevilta (ensimmäinen ehkä puutteellinen puolustussuuntaan, jälkimmäinen taas ainakin paperilla aika staattinen), mutta kaikki muut yhdistelmät lienevät hyvinkin mahdollisia, ja ellei Wenger yleensä niin kovasti hakisi sitä yhtä kaikkia vastaan toimivaa kokoonpanoa, niin voisi hyvinkin nähdä kaksikon vaihtuvan aina vastustajan mukaan.\nTätäkään en välttämättä ajatuksena tyrmäisi. Teoriassa tämä voisi jopa toimia oikein hyvin, tai sitten lässähtää ihan täysin. Özil on mennyt laidalla hukkaan, joo, mutta häntä onkin peluutettu lähes yksinomaan vasemmalla, jossa yksijalkaisuus rajoittaa selvästi menoa. Giroud pääsi viime kaudella nauttimaan erityisesti Özilin keskityksistä ja vapareista, ja Özil voisi oikealta laidalta hyvinkin heitellä vasurilla aikaisia keskityksiä boksiin, kuten aina joskus Realissa pelatessaankin. Alexisin paras jakso Arsenalissa taas luultavasti ajoittuu ensimmäiselle kaudelle, jolloin tuo pääsi hääräämään juurikin kärjen alapuolella ja iski tehoja hirveään tahtiin juurikin hieman griezmannmaisessa roolissa. Ramseyn tilalla näkisin mieluiten jonkun oikean laiturin, kuten varmasti moni muukin, mutta kun kyseessä on vahvasti keskelle hakeutuva pelaaja ja vielä oikeajalkainenkin, niin vasen laita voisi pelipaikkana olla oikeaa sopivampi.\nVastaus #33 : 15.07.2016 klo 16:05:55\nOlen hyvin pettynyt siihen, jos Campbell lähtee ja kyllähän tuo ikävä kyllä näyttää todennäköiseltä, kun luottoa ei tunnu olevan. Siinä lähtee yksi sellainen pelaaja, joka sopii hyvin rotaatioon ja on omasta mielestäni oikealle laidalle paljon Walcottia ja Iwobia parempi vaihtoehto tällä hetkellä.\nRiittääkö Xhaka-Cazorla kaksikolla jalat alaspäin?\nKyllä Xhaka ja Cazorla tuossa keskellä pärjäävät varmasti, mutta ei missään nimessä Öziliä ja Ramseyta laitureiksi. En näe, että Arsenal saavuttaa tuossa yhtään mitään. Suoraan sanottuna vituttaa ankarasti, jos Ramsey avaa kauden oikealla puolella, mutta kuten k98belvi tuossa edellä jo totesi, niin Ramsey voi päästä pelaamaan kymppipaikkaa jos Özil ei ole pelikuntoinen ainakaan ensimmäisessä ottelussa Liverpoolia vastaan.\nVastaus #34 : 15.07.2016 klo 16:20:40\nLainaus käyttäjältä: Tekniikka - 15.07.2016 klo 15:55:07\nEi kukaan varmasti oikeasti haluaisi, että Özil joutuisi pelaamaan laidalla. Kyse on vain siitä, että Wenger haluaa, että Ramsey pelaa jossain ja oikealla laidalla homma ei oikein toimi. Siksi tässä pyöriteltiin vaihtoehtoja. Kuten sanoit, Sanchezin paras paikka on varmaankin kärjen takana, samoin kuin Özilin. Samoin kuin Ramseyn. Se, että hyökkäystä rakennetaan tällaisten pelaajien ympärille on tietysti hieman kyseenalaista jo itsessään.\nMaalintekoon kykenevää nopeaa ja teknistä oikeaa laituria tuo huutaisi ja paras vaihtoehto olisi tietysti, että Ramsey myytäisiin johonkin Evertoniin pyörittämään peliä ja sisään ostettaisiin Griezmannia koko rahalla, mutta näin ei tule valitettavasti tapahtumaan.\ne. Toisaalta, ei Griezmannkaan varsinaisesti laituri ole, eli samankaltaisen ongelman kanssa saatettaisiin painia edelleen, vaikka onkin huomattavasti Ramseya parempi pelaaja.\n« Viimeksi muokattu: 15.07.2016 klo 16:32:05 kirjoittanut Pluto »\nVastaus #35 : 15.07.2016 klo 16:22:07\nLainaus käyttäjältä: Pluto - 15.07.2016 klo 13:06:01\nHyvät otteet Ranskassa (valitettavasti?) sementoivat sen, että Ramseylla on kausari pelaavaan kokoonpanoon jatkossakin.\nRamsey kannattaisi myydä pois nyt, kun hinta on korkealla.\nMistäs tämä Özil laitaan nyt tulee? Eiköhän Özil ole todistanut tarpeeksi moneen kertaan, että on laidalle pelatessaan paska. Ainakin Wenger-pallossa.\nTähän harvinaisen sama. Ei missään nimessä Öziliä laidalle enää.\nLainaus käyttäjältä: Arkon - 15.07.2016 klo 15:55:14\nAlexisin paras jakso Arsenalissa taas luultavasti ajoittuu ensimmäiselle kaudelle, jolloin tuo pääsi hääräämään juurikin kärjen alapuolella ja iski tehoja hirveään tahtiin juurikin hieman griezmannmaisessa roolissa.\nTrasnfermarktin mukaan Alexis pelasi ensimmäisellä kaudellaan kaksi ottelua kärjen alapuolella. Oliko noita enemmän?\nVastaus #36 : 15.07.2016 klo 16:33:26\nJos Wenger ei toista puhdasta hyökkääjää hanki niin yksi vaihtoehto voisi myös olla pelata kuten Espanja taannoin, eli ilman puhdasta kärkeä. Tällöin esim. Sanchez voisi toimia valeysinä ja Özil tämän takana. Tämä siis niissä tapauksissa kun Giroud on telakalla tai puhkipeluutettu. Miksei myös vahvoja joukkueita vastaan vieraissa tai pelin loppupuolella sitä johdettaessa. Tällä saataisiin ainakin keskikentälle voimaa kun lähtökohtaisesti sinne on laadukasta ukkoa laittaa.\nVastaus #37 : 15.07.2016 klo 16:42:39\nCampbellin myynti Walcottin sijasta olisi erikoinen ratkaisu ihan jo pelkästään siitä syystä, että jälkimmäisestä saa lädilisän myötä paremman korvauksen. Samaa mieltä walesinjeesuksen kanssa myös siitä, että pelaajana Campbell on monipuolisuutensa ansiosta huomattavasti Walcottia käyttökelpoisempi.\nVastaus #38 : 15.07.2016 klo 16:54:10\nLipun puuttuminen otsikosta häiritsee ns. vitusti\nVastaus #39 : 15.07.2016 klo 17:10:36\nLainaus käyttäjältä: Milner - 15.07.2016 klo 16:54:10\nHyvä ja asiallinen huomautus, lisätty.\nVastaus #40 : 15.07.2016 klo 18:16:09\nMieleeni tuli että kun toiselta laidalta puuttuu se laatu-ukko, vaikka Iwobi pelasi pirteästi niin tälläistä voisi kokeilla mutta Wenger jääräpää 4-2-3-1..\nMonreal Koscielny Murillo? Bellerin\nVastaus #41 : 15.07.2016 klo 18:26:20\nDraxler olis kyllä kovettanu, mutta Wolfsburgin urheilutoimenjohtaja Klaus Allofs on tyrmännyt huhut täysin: "Draxler pysyy Wolfsburgissa 100% varmuudella." Tiedä sitten onko siirto siltikään täysin poissuljettu...\nEn oikein osaa edes arvuutella kuka voisi olla sopiva laituri Arsenalille. Nimiä?\nVastaus #42 : 15.07.2016 klo 18:33:48\nLainaus käyttäjältä: Pluto - 15.07.2016 klo 18:26:20\nTiedä sitten onko siirto siltikään täysin poissuljettu...\nTuskinpa. Sama mies viime vuonna:\nVastaus #43 : 15.07.2016 klo 18:35:14\nLainaus käyttäjältä: J.P. Sarja - 15.07.2016 klo 16:22:07\nMuistaakseni syksyllä oli useamman pelin jakso, jolloin Alexis pelasi käytännössä kymppipaikalla, tai lämpökarttojen yms. mukaan oli se joukkueen kaikista hyökkäävin pelaaja. Joissakin matseissa tuo saattoi toki olla virallisessa kokoonpanossa merkittynä muuallekin, vaikka käytännössä silti pelasi toisena kärkenä. Tuolloinhan Arsenal pelasi alkukaudesta monta matsia 4-3-3:lla, jossa roolitukset olivat hieman erilaiset kuin nykyään, ja hyökkäyspään pelaajien loukkaantumisetkin sekoittivat pakkaa entisestään.\nVastaus #44 : 15.07.2016 klo 19:09:20\nWenger kommentoinut Arsenalin saitilla kisoissa pitkään pelanneista pelaajista, että he tarvitsevat ainakin neljä viikkoa lomaa ennen kuin tulevat takaisin, eli voisi olettaa Giroudin, Koscielnyn, Ramseyn ja Özilin olevan avauksessa mahdollisesti Watfordia vastaan 27.8. Luulisin ainakin, että Leicester-ottelu 20.8. on ehkä hieman turhan aikainen. Tuolloin jokainen olisi ollut harjoituksissakin mukana jo ainakin kolme viikkoa. Alexis saattanee mennä samaan kategoriaan, tai ainakin mainitsi Alexisin samassa yhteydessä. Toivottavasti chileläisen nilkka näyttää jo paremmalta. Özilin sanoi myös tavanneensa Ranska-ottelun jälkeen.\nHymyilyä aiheutti kyllä Wengerin kommentti Englannista, joka oli aika klassista Wengeriä, poliittinen vastaus, mutta huvitti joka tapauksessa tuo tapa.\nApart from England - who of course came out a bit early.\nVastaus #45 : 15.07.2016 klo 19:35:33\nVähän alkaa jännättää kauden avaus kun katsoo sivussa olevien nimilistaa. Pool pääsee kuitenkin aloittamaan ykkösillään.\nVastaus #46 : 15.07.2016 klo 19:44:46\nHeitetäänpä lyhyt katsaus EM-kisoissa pelanneisiin Arsenal-pelaajiin:\nSzczesny - Piti ensimmäisessä ottelussa Pohjois-Irlantia vastaan nollat mutta loukkaantui sen jälkeen ja Fabianski otti ohjat Puolan maalilla loppukisojen ajaksi.\nCech - Ihan hyviä otteita maalillaan mutta kapteeni ei kuitenkaan pystynyt viemään kehnohkoa joukkuetta jatkoon. Lopetti hienon maajoukkueuransa kisojen jälkeen.\nKoscielny - Ranskan puolustuksen päällikkö Llorisin ohella. Erittäin hyvää ja tasaista puolustamista läpi kisojen. Mestaruus oli lähellä mutta ikävä kyllä Eder pääsi hieman liian helposti laukomaan Kosin vierestä, toki osasyyllisiä tuohon maaliin olivat myös ainakin Lloris ja Umtiti. Ehdoton onnistuja kuitenkin ja lähellä paikkaa All Stars-yksitoistikossa.\nRamsey - Loistavat kisat. Näytti Walesin paidassa aivan eri tason pelaajalta kuin Arsenalissa kun sai itselleen sopivan roolin. Yksi maali, neljä maalisyöttöä ja paikka All Starsiin. Valitettavasti oli pelikiellossa välierässä mikä näkyi kyllä Walesin pelissä. Toivottavasti jatkaisi kauden alussa siitä mihin kisoissa jäi.\nWilshere - Mahtui Englannin kisajoukkueeseen vaikka oli käytännössä koko kauden pelaamatta. Kisoissa tekeminen oli juuri sen näköistä, ei saanut mitään aikaan tullessaan vaihdosta kentälle kahdesti. Kisat päättyivät järkyttävään pettymykseen Islantia vastaan. Toivottavasti saa ehjän pre-seasonin alle ja pysyy ehjänä niin voisi ehkä vielä lunastaa valtavaa potentiaaliaan.\nÖzil - Kokonaisuutena ihan hyvät kisat. Loi maalipaikkoja jatkuvalla syötöllä kuten Arsenalissakin ja pelasi lähes kaikki syötöt omille. Epäonnistui rankkarissa kahdesti, Slovakiaa vastaan varsinaisella peliajalla ja Italiaa vastaan rankkarikisassa. Toivottavasti rankkikortti on jatkossa ainakin seurassa otettu Özililtä pois.\nXhaka - Oli ihan vakuuttava Sveitsin keskikentän pohjalla, Albaniaa vastaan kohtasi veljensä ja valittiin ottelun parhaaksi pelaajaksi. Ikävä epäonnistuminen Puolaa vastaan rankkarikisassa, ampui järkyttävän huonon rankkarin vasemmalta ohi mikä sinetöi Sveitsin putoamisen neljännesvälierissä.\nGiroud - Selkeä onnistuja. Kendotehot 3+2, minkä lisäksi tuttua maailmanluokan target-pelaamista ja näyttävää yhteispeliä Griezmannin kanssa. Parjattiin paljon mm. epäonnistuneesta läpiajosta Saksaa vastaan, mutta toisaalta pelasi hienosti siinäkin itsensä läpi junttaamalla täysillä puolustajan kanssa pään korkuiseen palloon voittaen sen.\nKokonaisuutena Arsenalin pelaajat onnistuivat hienosti kisoissa missatuista rankkareista huolimatta ja Giroud ja Koscielny olivat erittäin lähellä mestaruuttakin. Copa Americaa en katsonut tarpeeksi voidakseni arvioida Arsenalin pelaajia siellä, mutta Ospina, Campbell ja Alexis siellä olivat mukana ja Alexisin Chile vei mestaruuden Argentiinan nenän edestä ja Alexis valittiin turnauksen parhaaksi pelaajaksi, joten ainakin hän on ollut omalla hyvällä tasollaan. Kisat ovat tietysti raskaat pitkän kauden jälkeen ja lepo sekä valmistautuminen kauteen jäävät kisoissa pelanneilla vähemmälle, mutta monet pelaajat ovat saaneet kisoissa onnistumisia ja sitä kautta itseluottamusta ylös, joten tästä on ihan hyvä jatkaa valmistautumista uuteen kauteen, varsinkin kun samat ongelmat ovat muillakin huippujoukkueilla ja monilla oli vielä enemmänkin pelaajia kisoissa kuin mitä Arsenalilla oli.\nVastaus #47 : 15.07.2016 klo 20:08:30\nLainaus käyttäjältä: Oulunkylän kipinä - 15.07.2016 klo 16:42:39\nSamaa mieltä walesinjeesuksen kanssa myös siitä, että pelaajana Campbell on monipuolisuutensa ansiosta huomattavasti Walcottia käyttökelpoisempi.\nTehot eivät kerro kaikkea, mutta kun kyse enemmän laitahyökkääjistä kuin perinteisistä laitapelaajista, niin nekin pitää ottaa huomioon.\nPaskan kauden pelannut Walcott: otteluita 21(+17), tehot 9+5.\nHyvin pelannut Campbell: Otteluita 19(+10), tehot 4+5.\nVaikka tehot eivät kaikkea kerro, on paskasti pelaava Walcott siltikin mielestäni käyttökelpoisempi pelaaja kuin hyvin pelannut Campbell. Lisäksi Campbellilla oli hitusen enemmän cupin pelejä paskoja vastustajia vastaan.\nWalcottin kohdalla kyse on siitä lähinnä siitä oliko viime kausi vain paska kausi, vai alkoivatko loukkaantumiset vaatimaan veronsa. Walcott kuitenkin oli vakuuttava loppukeväästä 2015 ja mielestäni pelasi kohtalaisen hyvin ja nousujohteisesti seuraavana syksynä ennen loukkaantumistaan. Vammasta toivuttuaan meni heikommin, mutta se nyt on ihan normaalia, että muutaman kuukauden vamma paskoo loput kaudesta.\nMielestäni Wenger on oikeassa, jos ulostaa näistä kahdesta Campbellin ja antaa Walcottille vielä yhden mahdollisuuden. Campbell on Valioliiga-tasolla tasapaksu jyrä, jolle ei ole mitään käyttöä jos tarkoitus on taistella mestaruudesta. Walcottilla on sentään näyttöjä parhaimmillaan todella kovasta tehoilusta, joten jos nopeus ja etenkin räjähtävä kiihtyvyys on edelleenkin loukkaantumisten jäljellä tallella, kyllä tuolle on käyttöä kun alapuolelle on laittaa Öziliä, Cazorlaa ja Xhakaa. Campbell on taas pätevä avauksen pelaaja lähinnä tasolla Watford, West Bromwich, Swansea, mutta mielestäni jo Southampton ja West Ham alkavat olemaan materiaaliltaan sen tason porukoita, ettei Campbell ole noissakaan avauksen tasoa.\nVastaus #48 : 15.07.2016 klo 23:41:39\nTurkissa näyttäisi olevan semi kevyt poliittinen mylly päällänsä, joten tässä alkaa ihan oikeasti pelottamaan kitsaan vanhan miehen jokerikortti RVP takaisin Arsenaliin.\nVastaus #49 : 16.07.2016 klo 00:27:13\nLainaus käyttäjältä: Rotta Ayala - 15.07.2016 klo 23:41:39\nSen verran taisi taisi palaa sillat RvP:n lähtiessä, että en usko Wengerin ottavan häntä enää takaisin. Lisäksi RvP:llä on allaan kaksi heikkoa kautta ja ikää, mutta halunnee silti ison palkan. Toisaalta minulle alkaa olla ihan kuka tulee, kunhan on parempi kuin Sanogo tai Akpom. Eli jos rima olisi matalemmalla, niin se olisi metrin maan alla.


[ 1211 viestiä ] Mene sivulle 1, 2, 3, 4, 5 ... 56 Seuraava\nLähetetty: 29 Elo 2011 16:01\nYleistä keskustelua Suomen BB-talon asukkaista.\n29 Elo 2011 16:01\nLähetetty: 30 Elo 2011 18:58\nSuurin osa ei kyllä vakuuta.\nSuosikit Janica ja Ben tällä hetkellä.\n30 Elo 2011 18:58\nLähetetty: 30 Elo 2011 19:24\nSiis pornotähti ja joku matkaopas-ohjelman kaveri? Ei kai tässä nyt ollut ennestään julkisuudesta tuttuja ottaa taloon kuten viime vuonna. Ei näin.\n30 Elo 2011 19:24\nEnsivaikutelma asukasvalinnoista on ihan hyvä. Itse en koskaan esim. tästä Tamerista ollut kuullut, joten ei haittaa mahd. julkisuus.\nMua ärsyttää, ku kukaan ei kysynyt Minnalta, et tarviiks se apua, kun siirtyivät pihalle. Kukaan ei kaiketi ole siltä kysynyt, et paljonko hän näkee (en oo kuullut ainakaan). Ei tuolla kenenkään tarvi olla veljensä vartija, mut vois sitä nyt jotain maalaisjärkeä väläytellä, kun samassa veneessä ovat.\nLähetetty: 30 Elo 2011 19:38\nEi juurikaan mitään suurta ahaa-elämystä, mutta toki parempia kuin viime kauden paskat. Joten jo nyt ollaan voiton puolella.\nVarsinkin muutama miespuolinen vaikuttaa lupaavalta. Ikävä kyllä akat on taas huonoja.\nHUOM! Kaikki vaan kirjoittelun perusteella, ei ole sitä nettiä. Harkinta-aika menossa vielä.\n30 Elo 2011 19:38\nLähetetty: 30 Elo 2011 19:39\nNiinpä. En mäkään kuullut, että olis kysytty tarviiko apua.\n30 Elo 2011 19:39\nLähetetty: 30 Elo 2011 19:41\nsuosikit on tähän mennessä Terhi, Sebastian, Mikael ja Annika. (:\n30 Elo 2011 19:41\nLiittynyt: 08 Loka 2009 23:33\nLähetetty: 30 Elo 2011 19:45\nJoo, menipä innostus siinä sit. Varsinkin tuntuu, että ton matkaopas tyypin tuntee joka toinen ihminen. Erityisesti naiset, ja hänen faninsa koostuvat varmasti suurelta osin bb;n katsojista myöskin.\nPornotähdelläkin taatusti on omat kannattajansa, mutta ei välttämättä ole niin ahkeria äänestäjiä. Mut taatusti vahvoilla.\nEli taisi tässä taas niin käydä, että voittaja ratkesi jo ennen kauden alkua.\n30 Elo 2011 19:45\nLiittynyt: 12 Loka 2008 13:19\nLähetetty: 30 Elo 2011 19:47\nMihin se olisi voinut tarvita apua?\nEDIT. Näkövammansa takia näköjään\n30 Elo 2011 19:47\nLähetetty: 30 Elo 2011 19:53\nMahtava kontrasti tuo Stefan ja Tamer\nMeitä miehiä on moneksi!\n30 Elo 2011 19:53\nLähetetty: 30 Elo 2011 19:56\nMitä erikoisempi nimi sen varmemmin pääset taloon.\nEi ihan perus suomalaisia nimiä edes puolella.\n30 Elo 2011 19:56\nLähetetty: 30 Elo 2011 20:00\nMä veikkaan, että hänenlaiset ihmiset eivät yleensä tarvitse mitään yleistä hyysäystä. Näin ainakin mun tuntemat näkövammaiset. korkeintaan sellainen sääliminen ja erilaisena pitäminen vituttaa kuulemma eniten. Ok nämä ihmiset on olleet näköpuolella vajavaisia vuosikausia, en tiedä miten sitten kun on juuri sokeutunut. Mutta en usko että Minnakaan on juuri sokeutunut.\n30 Elo 2011 20:00\nNo ei siellä oikein ole ketään, joka olisi noussut heti suosikiksi.\nEikä siellä niitä "vahvoja aikuisiakaan" nyt mitenkään läjäpäin vaikuttaisi olevan.\nLähetetty: 30 Elo 2011 20:03\nNuo muutamat hölöttäjämuijat ärsyttävät jo nyt.\n30 Elo 2011 20:03\nLähetetty: 30 Elo 2011 20:05\nJanica ja Mikael tällä hetkellä näyttäis olevan eniten ok. Suvi on ärrrrsyttävä bitch! Mutta kuten aiemminkin, mieli tullee muuttuvan ajan kanssa ja moneen kertaan.\n30 Elo 2011 20:05\nMä veikkaan, että hänenlaiset ihmiset eivät yleensä tarvitse mitään yleistä hyysäystä. Näin ainakin mun tuntemat näkövammaiset.\nVeikkauksesi on varmaan oikea. Mut kyse olikin yhdestä asiallisesta kysymyksestä jonkun muun taholta, ei Minnasta. Kerto enemmän tosta muusta sakista, joka vaan kiljuen ryntäs ulos.\nLähetetty: 30 Elo 2011 20:06\nsuvi ja nää muut käkättäjät saa mut sietokyvyn äärirajoille... just shut up. jösses.\n30 Elo 2011 20:06\nLähetetty: 30 Elo 2011 20:08\nVoi olla, että Minna on päässyt "tunnustelemaan" taloon jo ennen sisään menoa. Hahmottamaas missä mitkäkin huonekalut, huoneet ja ovet jne ovat, keittiö jne.\nTuo tietysti on kiinni hänen näkökyvystään, ellei paljon näe, tuosta hahmottamisesta on todella paljon hyötyä. Törmäilyä tms. ei ole vielä ollut.\n30 Elo 2011 20:08\nTaitaa mennä mun live nyt kiinni. Taas kerran puhuvat toistensa päälle ja nää "puumat" kälkättää tauotta\nJännää nähdä kauan Tamer pidetään talossa. =)\nLähetetty: 30 Elo 2011 20:15\nSitä en kyllä voi ymmärtää, että miten joka vuosi on niin vaikea ymmärtää varoa tuotannosta puhumista. Korostuu etenkin tässä alussa, jo useaan kertaan joku on alkanut puhua edellisestä hotelliyöstä yms. Ja kun kuulutuksia tulee, niin ollaan niin hämmentyneenä, että ei kai me mitään kiellettyä puhuttu... Ehkä kertoo osittain siitä, että eivät kovin syvällisesti BB:tä seuranneet ainakaan päiväkoosteiden ulkopuolelta.\n30 Elo 2011 20:15


Pienet varhaisperunat saavat täyteläisen maun, kun ne kypsentää kokonaisina uunissa.\nKaupan varhaisperunalaarit houkuttelevat hamuamaan pieniä perunoita pussiin. Harmillisesti pettymys on suuri, kun perunoita pääsee keittämisen jälkeen maistamaan: liian usein perunat ovat vetisiä, väriltään valkoisia ja valitettavan mauttomia. Siksi kypsennän alkukesän perunat kokonaisina uunissa. Silloin meininki ja maku on aivan toinen!\nPaahtaminen tuo varhaisperunan maun esiin ja kuoresta tulee ihanan rapsakka. Sisus säilyy pehmeänä, mutta ei lainkaan vetisenä. Valitsen uuniin mahdollisimman pieniä perunoita, jotta voin napata ne suuhun kokonaisina.\nUunissa kypsennetyt perunat ovat myös älyttömän helppoja tehdä: rapsuta kuori pois, siirrä vuokaan, mausta ja kypsennä. Perunoita kannattaa käännellä kypsentämisen aikana, jotta lopputulos on tasainen.\nNäin keität uudet perunat parhaan makuisiksi – ruokatoimittaja neuvoo\n800 g pieniä varhaisperunoita\n1–2 tl karkeaa, rouhittua suolaa\nPese perunat ja kuivaa hyvin. Laita perunat laidalliseen vuokaan ja sekoita perunoiden joukkoon öljy ja suola. Riivi rosmariininoksista neulaset ja sekoita joukkoon.\nKypsennä uunissa 20–40 minuuttia kunnes kuori on hieman rypistynyt ja perunat ovat kypsiä. Kovin erikokoisia perunoita ei kannata laittaa samaan vuokaan, koska ne kypsyvät eri aikaan.\nSekoita perunoita välillä, jotta ne kypsyvät tasaisesti ja saavat väriä joka puolelle. Jos haluat perunoihin rapsakan pinnan, pidä niitä lopuksi hetki uunin grillivastuksen alla.\n3.6.2016 klo 15:00\nklo 5:11 | 9.6.2018\nKuinka kuumassa uunissa? Miten saa perunankuoren jäämään kun uudenperunan pesee?\nklo 9:54 | 11.6.2018\nHei ja kiitos huomiosta!\nPerunat kypsennetään 225 asteisessa uunissa. Lopuksi perunoita kannattaa pitää hetki grillivastuksen alla.\nAivan tuoreista perunoista kuori lähtee ihan rapsuttamalla, jolloin lopputulos on tietysti erilainen eli ei niin kuorekas. Hieman vanhemmissa (ei juuri nostetuissa) varhaisperunoissa kuorta kyllä jää, vaikka perunat peseekin.


Valopolku: Suomalaisuudesta ja kirjallisuudesta\nSuomalaisuudesta ja kirjallisuudesta\nIhan aluksi uutinen: aiemmin mainostamani Helmet-järjestelmä on nyt avannut tietoaineistonsa kaikkien käyttöön. Hieno juttu! Tarjolla on 680 000 kirjan, levyn, nuotin yms. kuvailutiedot, joita kuka tahansa voi hyödyntää.\nSitten kirjoihin. Olen jatkanut lukemista, aiemmin työn alla olleiden Sebaldin ja Sariolan jälkeen. Luin Kari Hotakaisen uusimman romaanin Ihmisen osa (Siltala, 2009), joka oli vallan erinomainen, tosin ehkä kerrontateknisesti turhankin erikoista tavoitteleva.\nMutta hauska kehyskertomus silti - mummo joka myy elämänsä kirjailijalle. Melko iso tarinan kaari kirjassa on, tosin paikoitellen turhankin äksyä toimintaa - punaisia päin 30 km/h ylinopeutta ajava auto ja muuta semmoista tehostetta. Ei silti, hyvin tarina pysyy kasassa.\nHotakaisen jälkeen luin Kjell Westön sukukronikan Älä käy yöhön yksin (Otava, 2009).\nTämä on ensimmäinen Westön teos jonka luin, eikä hassumpi, vaikka joskus kyllä tuntui että kirjoittajan ote hiukan herpaantui aiheesta. Mutta osaltaan kyse voi olla tarkoituksellisesta etäännyttämisen kerrontatekniikasta. Kiinnostava teos, joka käyttää monen näkökulman tekniikkaa tehokkaasti hyväkseen.\nKoska en Westöä ole aiemmin lukenut, en myöskään tiennyt että tämä kirja on "Helsinki kvartetin" päätösteos. On syytä lukea myös muita sarjan teoksia. Finlandia-palkinnon voittanut Missä kuljimme kerran lienee ilmiselvä valinta.\nEn voi olla vertaamatta Westöä Antti Tuuriin, jota myös olen alkanut äskettäin lukea. Aloitin Lakeuden kutsusta ja sen jälkeen luin Pohjanmaan. Lienee syytä jatkaa, sen verran hyviä nämä olivat, kunhan ensin pääsin sisään Tuurin kertomistyyliin.\nMielenkiintoista muuten, että Antti Tuuria on kutsuttu "insinöörikirjalijaksi", samoin kuin Kari Hotakaista ja Hannu Raittilaa. (Ja miksei samaan kategoriaan voisi kuulua myös Antti Hyry, hmmm...) Raittilaa en ole lukenutkaan, varmaan pitäisi.\nWestön jälkeen luin Kristina Carlsonin teoksen Herra Darwinin puutarhuri (Otava, 2009). Hänhän sai Finlandia-palkinnon teoksesta Maan ääreen, joka kyllä pitäisi lukea. Tämä puutarhuri-tarina tuntui jotenkin hajanaiselta, millä tarkoitan "hajanaisen hajanaista" enkä "yhtenäisen hajanaista" (eli tietoista taiteellista valintaa).\nOlisiko kirjoittaja jotenkin yrittänyt liikaa? Tässä oli kovan tekemisen tuntua mutta ei sellaista itsestään selvyyttä kuin parhaissa kirjoissa. Toisaalta paikoitellen teos nousi siivilleen, siinä oli havaintojen tarkkuutta ja yllättävyyttä jota harvoin näkee. Mutta oliko kirja romaani, proosarunokokoelma vai mitä, sitä jäin miettimään.\nLuettavien kirjojen listalla on myös Väinö Linnaa. Jotenkin aikoinaan en hänen makuunsa päässyt. Ehkä olin nuorempana liikaa suuntautunut ulkomaiseen maailmankirjallisuuteen, jolloin kotimainen jäi. Tosin kyllä tuli yhtä ja toista kotimaistakin luettua, Antti Hyryä, Veikko Huovista, Pentti Haanpäätä, Mika Waltaria ja monta muuta. Mutta Linna - ehkä hän oli vähän liikaakin kansakunnan kaapin päällä, joten hänet sivuutin. Mutta pitänee ottaa esille nyt vihdoin.\nKun tässä vähän selvittelin lukemisen arvoisia kirjailijoita, huomasin verrata Finlandia-palkinnon saajien listaa Kalevi Jäntin palkinnon listaan: muutamia samoja nimiä kyllä löytyy, mutta oikeastaan yllättävän vähän. Mitä ilmeisimmin monesta "nuoresta lupauksesta" jää tulematta ikoneja kansakunnan kaapin päälle. Kirjallisuuden valtionpalkinto ja Runeberg-palkinto puolestaan ovat ehkä enemmän linjassa Finlandia-palkinnon kanssa, tosin Finlandiaa ei ole saanut muun muassa Juha Seppälä joka kaksi muuta on jo saanut.\nCarlsonin jälkeen luettavana oli kevyempää tavaraa, nimittäin Leena Lehtolaisen dekkari Tuulen puolella (Tammi, 1998). Häntä en ollut koskaan aiemmin lukenut, ja vähän tökki. Joillakin kirjoittajilla on kulmikas tyyli johon kestää aikansa sopeutua, ja tämä saattaa olla syy siihen miksi Lehtolaisen tyyli ei oikein puhuttele. Keinotekoisen makuista tekstiä, tekemällä tehtyä, tosin pääosin taitavasti. Kaikesta huolimatta luin teoksen loppuun asti, tosin kornien kohtien yli hyppien.\nLehtolaisen jälkeen palasin nobelisteihin, Joseph Brodskyn omaelämänkerralliselta vaikuttavaan teokseen Veden peili (Watermark, 1992). Runoilijoilla on tapa löytää syvällisiä merkityksiä paikoista, ja tässä kirjassa Venetsia nousee jopa koko inhimillisen kulttuurin symboliksi.\nLuettavien kirjojen lista ei tunnu lyhenevän yhtään. Listalla on muun muassa Fernando Pessoa, mutta saa nyt nähdä tuleeko yhtään häntä luettua. Suomalaisiakin klassikkoja on listalla niin monta.\nTunnisteet: Antti Tuuri, Joseph Brodsky, Kari Hotakainen, kirja, kirjaarvio, kirjallisuus, Kjell Westö, Kristina Carlson, Leena Lehtolainen, Väino Linna\nRosvoparoneista ja suomalaisesta korruptiosta\nOjasta allikkoon, tietoyhteiskunta?\nSuomen historia - ja mitä siitä opimme?\nSteve Jobs - yhden hengen komitea\nKelpaako Suomessa huonompikin kännykkä?\nKari Enqvist kirjoittaa kuin enkeli; Dan Brown kir...\nAkileijoja ja muita mysteerejä\nYlioppilasaineen kirjoittamisen (muinaisesta) taid...\nUudesta ja vanhasta johtamisesta\nKummallisia asioita (ja tutkimuksellisia)\nOhjelmistot tutkimuksen menestystekijänä (Chipster...\nJulkaisufoorumi ja muita foorumeita\nTuhosiko vaalirahasotku julkisen vallan luontevan ...


Kari Vatanen: Reaktiivisuuden aika - Taloustaito.fi\nKari Vatanen 23.01.2017\nOvatko sijoitusmarkkinat lipumassa kohti totuuden jälkeistä aikaa? Koko viime vuoden ajan sijoittajien mieltä painoi eri kansanäänestyksiin liittynyt poliittisten riskien uhka, eikä tuo painajainen ole vieläkään väistynyt.\nPopulismin nousu sai sijoittajat pelkäämään osakemarkkinoiden romahdusta Britannian EU-kansanäänestyksen, Yhdysvaltain presidentinvaalien sekä Italian perustuslain muutosta koskevan äänestyksen jälkeen. Paradoksaalisesti valtaapitävien puolueiden kanta hävisi populisteille kaikissa noissa äänestyksissä, mutta osakemarkkinat eivät romahtaneetkaan ‒ ainakaan vielä viime vuoden aikana.\nPoliittisen populismin nousu on nopeudessaan lyönyt monet sijoittajat ja taloustieteilijät ällikällä. Yhteistä populististen liikkeiden aatteissa on ollut valtaapitävien puolueiden politiikan arvostelu sekä globalisaation vastustaminen. Muuten niiden toiminnasta on ollut vaikea löytää selkeää valtapolitiikasta poikkeavaa suunnitelmaa, jonka mukaan asioita kehitettäisiin eteenpäin.\nVanhanaikaisen pitkäjänteisen politiikan on syrjäyttänyt reaktiivinen toimintatapa, jossa pureudutaan yksittäisiin vastaan tuleviin ongelmiin. Suunnitelmallisuuden aika on ohi ja ongelmia ratkoessa argumentoinnin ei tarvitse välttämättä tukeutua tutkittuihin faktoihin.\nSuurta äänestäjäkuntaa reaktiivinen toimintatapa ja faktojen ohittaminen ei ole populismin kovasta suosiosta päätellen häirinnyt. Kritiikittömän, tervettä itsesensuuria vailla olevan sosiaalisen median ansiosta erilaisten totuuksien evoluutio on ollut nopeaa. Biologisen evoluution tapaan se on kulkenut eteenpäin satunnaisten mutaatioiden kautta ilman älykästä suunnittelua ja korvannut suunnitelmiin pohjautuvat faktat tarpeettomina.\nTotuus ei välttämättä ole kuollut, mutta se on pirstoutunut ja kadonnut informaatiotulvaan. Hälyn sekaan pirstoutuneen totuuden yhdistäminen suuren yleisön hyväksymäksi yhteiseksi tarinaksi tuntuu olevan koko ajan haastavampaa. Ja useimmilla meistä kärsivällisyyttä riittää vain reaktiiviseen toimintaan.\nMaailman talousfoorumin vuosikokouksessa Davosissa Kiinan presidentti Xi Jinping näyttäytyi vastavoimana länsimaiselle populismille. Hänen mukaansa globalisaatio on kansantaloudelle hyväksi ja protektionismin seurauksena syntyy yleensä kauppasotia, joissa ei ole koskaan voittajia.\nKiinasta näyttäisi tulleen nykyisen maailmanjärjestyksen suurin globalisaation ja vapaan kaupan kannattaja samaan aikaan, kun Yhdysvallat uhoaa kääntävänsä politiikkaansa protektionistisempaan suuntaan. Kiinan vahvuutena lienee tässä osaamiseen ja kyvykkyyteen pohjautuva meritokratia, sekä huolellisesti laadittuihin viisivuotissuunnitelmiin pohjautuva markkinatalous.\nSijoitusmarkkinoilta suunnitelmallisuus ja suuret kertomukset tuntuvat niinikään olevan kateissa. Globaalissa talouskasvussa on nähty pieniä piristymisen merkkejä, mutta protektionismin nousu ja kansainvälisen kaupan rajoitteet saisivat orastavan positiivisuuden helposti tukahdutettua. Yhdysvaltain uuden presidentin lupaukset veronkevennyksistä ja julkisista investoinneista on diskontattu nopeasti talouskasvuodotuksiin.\nVasta aika näyttää, tulevatko odotukset vahvasti elvyttävästä finanssipolitiikasta olemaan realistisia. Sitä ennen sijoitusmarkkinoilla tullaan toimimaan enemmän tai vähemmän reaktiivisesti epätäsmällisen informaation pohjalta. Eivätpä sijoitusmarkkinat toki ole aikaisemminkaan aina totuudesta välittäneet, sillä pelko ja ahneus sekä epärationaaliset odotukset ovat ohjanneet markkinoita monesti ennenkin.